Odlaganje izbora zbog epidemije problem za sve stranke - NOVA portal\nOdlaganje izbora zbog epidemije problem za sve stranke\nPolitika Autor:Vojislav Milovančević12. Mar. 202020:24\nIako tvrde da im je zdravlje građana na prvom mestu, učesnicima izbora eventualno odlaganje kampanje može da stvori probleme. I pored preporuka da se aktivnosti na terenu svedu na minimum, ne postoje indicije da će i datum izlaska na birališta pomeriti na duže od tri nedelje.\nPrema mišljenju politikologa Vuja Ilića, realnije je da se kampanja sa terena prenese u medije i na internet, te u takvoj izbornoj trci više profitiraju vladajuće stranke. Ipak, on dodaje da pojava koronavirusa može da ugrozi i poziciju vlasti, navodeći da ni njima ne odgovara trenutna situacija.\n“Opoziciju ovo ugrožava jer će joj biti mnogo teže da mobiliše ljude putem medija. Oni su se češće okupljali na terenu, stoga najava da će se ograničiti masovniji skupovi njima pravi problem. S druge strane, mislim da će građani Srbije zbog situacije sa koronavirusom pažljivo pratiti svaki korak vlasti, koja se loše snalazi u situacijama kao što su prirodne nepogode i epidemije. Zbog toga mislim da pojava koronavirusa može da ošteti poverenje građana u režim”, objašnjava Ilić.\nProfesor ustavnog prava: Koronavirus može da odloži izbore\nVučić o koroni: Pomeramo izbore ako se pogorša stanje\nDa strankama vlasti ne odgovara pomeranje izbora smatra i politički analitičar Dragomir Anđelković. On ističe da u društvu trenutno vlada psihoza zbog pojave koronavirusa.\n“Pojava zaraze može da utiče na izlaznost, biće zaplašeni oni koji bi trebalo da glasaju. U tom smislu koronavirus pravi veći problem onima koji su na vlasti, kojima, svakako, nije u interesu da se odlože izbori”, smatra Anđelković, ističući da ipak veruje da se termin izlaska na birališta neće pomerati.\nPolitičari: Problemi postoje, ali su nam građani bitniji\nLider Nove stranke Zoran Živković, koji je prethodno preporučio svim akterima izbora da na mesec dana odlože sve aktivnosti, rekao je da bi svima na prvom mestu trebalo da bude zdravlje ljudi u Srbiji. Odgovarajući na pitanje da li ovakva situacija otežava organizaciju izbora Novoj stranci, Živković je odgovorio potvrdno.\n“Ovakvo stanje loše utiče na predizborne aktivnosti. Teško je motivisati notare da rade na potpisima za listu sa hiljadama ljudi i same građane skupljati i dovoditi u rizik od infekcije virusa. Nemoguće je organizovati tribine, konvencije, komunikaciju sa narodom. Ipak, smatram da je primarna briga o zdravlju građana, a tek sekundarno pitanje način orgnizovanja političkih aktivnosti”, ističe Živković.\nOn je dodao da eventualno odlaganje izbora može da doprinese unapređenju izbornih uslova i da za to postoji prostor, naglašavajući problem zastupljenosti opozicije u medijima.\n“SNS i SPS su otkazali sve aktivnosti. Njima je lako da to učine jer se ne “skidaju” sa medija, što nije slučaj sa opozicijom. Vođenje kampanje preko medija je fer i ima smisla ako postoje garancije za jednaku zastupljenost svih političkih aktera kako u predizbornom, tako i u informativnom programu”, objašnjava lider Nove stranke.\nŽivković: Zbog koronavirusa odložiti izbore za mesec dana\nIzbori u doba korone: Bez ljubljenja i grljenja u kampanji\nŠef poslaničke grupe Socijalističke partije Srbije Đorđe Milićević, kazao je da ta stranka u ovom momentu “ostavlja kampanju po strani” i da svaki vid organizovanja kampanje odgovara SPS-u, posebno ona koja se odnosi na komunikaciju putem medija.\n“To znači da ćemo imati više tematskih debata, što će omogućiti listama da pokažu svoje programe i ljude koji su njihov garant. Za nas je prihvatljivo da na ovaj način vodimo izbornu kampanju, jer tako štitimo građane”, smatra Milićević. Na pitanje da li će izostanak terenske aktivnosti ugroziti ciljeve SPS-a, Milićević navodi da njegova stranka ne stavlja znak jednakosti između koronavirusa i načina organizovanja izborne kampanje.\n“Nismo ni planirali da vodimo skupu kampanju”, kazao je šef socijalista u Skupštini Srbije.\nPredstavnica novoformirane koalicije Ujedinjene demokratske Srbije, Tatjana Macura je istakla da u toj političkoj grupaciji tek slede razgovori na temu organizacije kampanje usled pojave koronavirusa, te da prikupljanje potpisa organizuju na način kako ne bi ugrožavali zdravlje građana.\n“Očekivano je bilo sa naše strane da veći fokus stavimo ‘online’ kampanju. U skladu sa preporukama stručnjaka smanjili smo sve postojeće aktivnosti. Moj stav je da niko ne bi trebao da se raspravlja sa stručnjacima”, rekla je Macura.\nNa pitanje koliko bi ciljeve UDS-a ugrozilo eventualno odlaganje izbora, Macura je odgovorila da ta koalicija ne razmišlja uopšte u tom pravcu, te da smatra da se izbori neće odložiti. Ona je dodala da bi UDS-u odgovaralo premeštanje kampanje sa terena u medije.\n“To bi bilo dobro, ako dobijemo neku garanciju da će nas biti više u medijima”, naglašava Macura.\nNarodni poslanik i član Srpske radikalne stranke, Miljan Damjanović, rekao je za Nova.rs da je njegova stranka dugo insistirala jednaku zastupljenost svih političkih stranaka u medijima, te da ne veruje da će se to dogoditi usled promene načina organizovanja izborne kampanje.\n“Nastavljamo sa promovisanjem svojih aktivnosti i plan je da ih ne prekidamo do 1. aprila”, objašnjava on.\nDamjanović je naveo da će ta partija, ukoliko dođe do širenja epidemije koronavirusa, preispitati svoje delovanje na terenu.\n“S obzirom na činjenicu da se trenutna situacija odražava na rad na terenu, imamo problema jer veći broj notara ne želi ni da učesvuje u radu, stoga nam je veoma teško da ih ubedimo da daju potpis podrške. Na narod se apeluje da ostane kod kuće, a ja postavljam pitanje: ‘A gde da skupljamo ljude?’ Stoga mogu da kažem da ovakva situacija apsolutno ugrožava čitav izborni proces, a samim tim i ciljeve Srpske radikalne stranke”, podvlači Damjanović.\nDragomir AnđelkovićĐorđe MilićevićIzbori 2020koronavirusmiljan damjanovićTatjana MacuraVujo Ilićzoran živković\n02. Avg. 2020 63\n(VIDEO) Konvoj žandarmerije ide iz Novog Sada ka Beogradu


Kovačević: Trebalo bi ostati uz diplomatiju, kao izraz veštine mogućeg i u najtežim situacijama - Progovori o pregovorima\nKovačević: Trebalo bi ostati uz diplomatiju, kao izraz veštine mogućeg i u najtežim situacijama\nU važnim trenucima, prelomnim događajima, sukobima koji završe jednu i otpočnu novu fazu međunarodnih odnosa i odnosa snaga, analitičari i analitičarke, politički komentatori i komentatorke, u pokušaju da objasne situaciju i značaj trenutka za glavne aktere događaja podrazumevaju suverene države. Uloga međunarodnih i nadnacionalnih organizacija, poput Organizacije za evropsku bezbednost i saradnju, Evropske unije ili Ujedinjenih nacija neretko se nalazi u drugom, ponekad trećem planu analiza i komentara. Da li je to zbog njihove nemogućnosti da uspešno odgovore na krize usled nepostojanja odgovarajućih mehanizama za očuvanje mira i bezbednosti ili zbog postojanja jasne podele moći između država u međunarodnom sistemu?\nU potrazi za odgovorima na ova važna pitanja razgovaramo sa dr Markom Kovačevićem, istraživačem i predavačem na Fakultetu političkih nauka, u oblasti međunarodne i regionalne bezbednosti.\nBeogradska otvorena škola: Da li je aktuelna Ukrajinska kriza okidač za uspostavljanje novog međunarodnog poretka ili prilika za redefinisanje postojećih odnosa moći međunarodnih aktera? Ukoliko jeste, kako bi poredak izgledao i kako vidite ulogu međunarodnih i nadnacionalnih institucija u njemu?\nMarko Kovačević: Stiče se utisak, i sve se više mogu čuti ocene praktičara i istraživača međunarodnih odnosa, da stvari nisu više iste i da je došlo vreme za nekakav novi međunarodni poredak, nakon što bude okončan rat u Ukrajini. Međutim, suviše je nepoznanica zasad i teško je reći kako bi taj poredak tačno izgledao, jer prvo je potrebno uspostaviti mir. Jedno je ipak sigurno, a to je da je duboka kriza međunarodnog liberalnog poretka dodatno ubrzana eskalacijom rusko-ukrajinske konfliktne formacije, čime su ne samo glavne zemlje zapada i njihovi lideri brzo shvatili da je vrag odneo šalu i da evropski odnosi neće moći da budu business as usual nakon Putinove odluke da Rusija zarati sa Ukrajinom.\nDinamika višegodišnje nerešene ukrajinske krize nagrizala je odnose Moskve i Brisela od aneksije Krima 2014, a ruska vojna invazija 2022. samo je omogućila Evropskoj uniji i zapadnim saveznicima u okviru NATO da uvećavaju obim sankcija i različitih političkih i ekonomskih retributivnih mera u svetlu iskazivanja svoje solidarnosti sa Ukrajinom, čiji su teritorijalni suverenitet, integritet i autonomija ugroženi ratom. Međunarodne organizacije poput Ujedinjenih nacija ili OEBS su nastupale iz drugog plana od početka rata u Ukrajini, dok je dinamika uglavnom oblikovana stavovima vodećih država članica EU poput Francuske i Nemačke, te stavovima EU i NATO. Doduše, treba imati u vidu i to da je poslednja slamka racionalnosti u čitavoj tragičnoj situaciji to što se NATO uzdržava od svog angažovanja u Ukrajini, kako bi se izbegao mnogo opasniji direktan okršaj s Moskvom.\nRat je lako započeti, ali je mnogo teže povratiti mir i vratiti krhko, a sada i silom urušeno poverenje. Iako velike sile u međunarodnoj politici tradicionalno žele da bilateralno rešavaju svoje strateške interese, ostaje da se vidi u kojoj meri će neka druga država ili Ujedinjene nacije moći da posreduju u normalizaciji odnosa u trouglu Rusija – Ukrajina – Evropska unija. Ono što znamo jeste da, nažalost, postojeća bezbednosna arhitektura, savezništva i preventivna diplomatija nisu uspeli da spreče ovaj, za najveći broj stručnjaka, iznenađujući i tragični rat, pa bi se valjalo nadati da će ipak snagom razboritosti i strateškog promišljanja moći da se pronađe neki drugačiji i obuhvatniji okvir koji bi uvažio interese svih država, malih i velikih. Ovo je situacija kada su argumenti pozivanja na „nacionalnu bezbednost” sebično ugrozili međunarodnu bezbednost. Ovo govorim pre svega zbog toga što multilateralizam i međunarodno pravo predstavljaju najpouzdaniju osnovu za relativno predvidiv sistem koji štiti male države od samovolje moćnih. Rat i ruska invazija u Ukrajini ozbiljno su uzdrmali te vrednosti i moraće mnogo energije i dobre volje da se uloži u pravcu prevazilaženja bolnih i naizgled nepomirljivih pozicija. Ostaje da se vidi šta je to umeće kompromisa koje bi moglo podstaći i raspravu o nekom novom poretku koji bi se kretao ka jačoj institucionalizaciji i poštovanju normi međunarodnog prava koje su bile prekršene, te izvesnim bezbednosnim garancijama za sve strane na tragu moguće vojne neutralnosti Ukrajine. Trebalo bi ipak ostati uz diplomatiju, kao izraz veštine mogućeg i u najtežim situacijama.\nBOŠ: Svedoci smo najveće vojne i ekonomske krize još od kraja Hladnog rata. Sukobljene strane su dve suverene države, Ukrajina i Rusija, članice Ujedinjenih nacija. Na koji način međunarodna zajednica odgovara na oružani sukob Rusije i Ukrajine?\nMK: U složenoj bezbednosnoj situaciji koja je poljuljala principe međunarodnog prava i dosad produkovala tri miliona ukrajinskih izbeglica u Evropi, međunarodne institucije ipak nastoje da rade svoj posao u pogledu osude, apelovanja na obustavu ratnih dejstava, humanitarnog rada i diplomatskog traganja za prekidom sukoba. To je istovremeno i bitka za proizvodnju relativno konzistentnog multilateralnog narativa koji se zalaže protiv politike sile. Tako se, zvanično najbitnija institucija, Savet bezbednosti Ujedinjenih nacija, našla u situaciji da ne može doneti odluku koja se odnosi na jednu od njegovih stalnih članica s pravom veta. Stoga se poseglo za jednim alternativnim procesom preko Generalne skupštine, koja je izrekla svoju moralnu osudu ruskih ratnih dejstava u Ukrajini, što je podržala 141 država članica, među kojima i Srbija. Slični stavovi mogli su se čuti i u okviru OEBS-a, dok je Rusija, nakon najave istupanja, isključena iz Saveta Evrope, koji se stara o evropskom režimu ljudskih prava. Međunarodni sud pravde je takođe u svom prvom izjašnjavanju o situaciji u Ukrajini izneo stav da Rusija obustavi svoje vojne operacije u Ukrajini. S druge strane, vidljiva je humanitarna i materijalna solidarnost, pružanje određene vojne pomoći Ukrajini, kao i vidljiva transnacionalna empatija svetskog javnog mnenja sa ukrajinskim narodom i njegovim potrebama. Međunarodno društvo je pred ozbiljnim izazovima koji traže ozbiljnost, promišljenost, principijelnost i spremnost na težak rad ka obnavljanju mira. Dinamika svetskih događaja je pomerila idejno klatno ovih dana od kooperativnijeg sveta Džona Loka prema ratobornijem svetu Tomasa Hobsa, i daleko je od univerzalizma i večnog mira Imaneula Kanta.\nBOŠ: Prvi cilj Povelje Ujedinjenih nacija je održavanje međunarodnog mira i bezbednosti. Smatrate li da je odgovorima na dosadašnje krize UN uspela da pomenuti cilj ostvari?\nMK: Nažalost, Ujedinjene nacije nisu uspele da spreče izbijanje rata u Ukrajini, tj. da očuvaju međunarodni mir i bezbednost preventivnom diplomatijom. Razlog tome je što je Rusija kao jedna od strana u sukobu blokirala donošenje obavezujuće rezolucije Saveta bezbednosti koja bi se odnosila na njene vojne akcije u Ukrajini. Mislim da će Ujedinjene nacije imati daleko značajniju ulogu nakon što rat bude završen u pogledu humanitarne dimenzije i rešavanja problema izbeglica, kao i utvrđivanja činjenica, te proizvodnje znanja koje se odnosi na tu situaciju. Već sada UN daju određenu pomoć preko svojih specijalizovanih agencija, iako se među stručnjacima stiče utisak da je generalni sekretar svetske organizacije mogao pored snažne retorike i značajnije da iskoristi svoju posredničku ulogu i pruži dobre usluge u komunikaciji između zaraćenih strana. Ohrabruje aktiviranje uloge Generalne skupštine i njena osuda ruske invazije, što je izraz globalne savesti, iako bez moći obavezujuće odluke. Ostaje da se vidi može li uloga Generalne skupštine biti dodatno ojačana praksom i aktivnijim korišćenjem Rezolucije Ujedinjeni za mir, u čijem je usvajanju 1950. godine aktivnu ulogu odigrala i SFRJ. Time bi Generalna skupština politički istupila hrabro i preuzela odgovornost za poštovanje Povelje UN, te vraćanje međunarodnog mira i bezbednosti ako je Savet bezbednosti privremeno paralizovan. Kako će, nažalost, posledice rata u Ukrajini biti vidljive i nakon njegovog završetka, mislim da će uloga UN biti sve važnija kako vreme bude prolazilo, jer dug je i težak put od obustave sukoba pa do postizanja trajnog i pozitivnog mira.\nBOŠ: Ukrajinska kriza ojačala je usmerenost evropskog bezbednosnog kompleksa ka američkom bezbednosnom kompleksu i ojačala narušeno transatlantsko partnerstvo. Podrazumeva li takva usmerenost garantovano mesto pod bezbednosnim kišobranom Sjedinjenih Američkih Država i napuštanje ideje o evropskoj vojsci ili upravo suprotno?\nMK: Mnogobrojne kritike na račun sporosti Evropske unije da izgrađuje autonomne odbrambene kapacitete i kompletira svoje spoljnopolitičke i bezbednosne uloge u sadašnjim okolnostima aposlutno su pokazale svoju opravdanost. Realistička strategija odvraćanja na daljinu i uveravanja NATO saveznika u američku pomoć čini se da je potreban, ali ne i dovoljan uslov. Sjedinjene Države će sigurno ostati aktivne u Evropi preko NATO-a i narednih godina, dok nedavne najave Nemačke o paketu od 100 milijardi evra za vojnu efektivu mogu oblikovati kontekst odlučnijeg rada Unije na operacionalizaciji svoje odbrambene dimenzije pod vođstvom dvojca Berlin−Pariz. Bilo bi očekivano da silom prilika transatlantsko partnerstvo bude ojačano, što je i proba za EU da pokaže može li postati kredibilniji geopolitički akter i partner. Takođe, sa aspekta teorije regionalnog bezbednosnog kompleksa, pronalazim zanimljivu diplomatsku ulogu Turske koju ova teorija tretira kao „izolatora” između evropskog i susednih bezbednosnih kompleksa, čime se Ankara nameće kao jedan od mogućih posrednika u razgovorima između predstavnika Kijeva i Moskve.\nBOŠ: Srbija je glasala za Rezoluciju Generalne skupštine Ujedinjenih nacija kojom se iskazuje žaljenje zbog ruskog napada na Ukrajinu i poziva na okončanje upotrebe sile. S druge strane, nije se pridružila sankcijama koje je Evropska unija uvela Rusiji, niti podržala Rezoluciju Evropskog parlamenta o Ukrajinskoj krizi. Kako objašnjavate nekonzistentnost srpske diplomatije?\nMK: Srbija kao mala evropska država koja je proklamovala svoju vojnu neutralnost zbog višedecenijske kosovske problematike našla se u teškoj situaciji kad joj se stavi izbor između EU i Rusije. Male države uglavnom žele da izbegnu takve situacije, ali kada se one dogode, treba da traže načine da se optimalno prilagođavaju bez ugrožavanja svojih vitalnih interesa ili, što je daleko teže, da se menjaju. Dok se teži članstvu u EU kao glavnom spoljnopolitičkom prioritetu i strateškom cilju, strateško partnerstvo i energetska zavisnost od Rusije učinili su svaku odluku nepovoljnom. Stoga je izbalansiran stav u početku bio očekivan, ali kako rat u Ukrajini traje i povećavaju se očekivanja od strane zapadnih zemalja da se Srbija usklađuje sa stavovima EU, Srbija će, po svemu sudeći, morati da nađe neki način da zadovolji takva očekivanja kako ne bi ugrozila svoje strateške interese u vezi sa EU. Glasanje u UN i OEBS-u je stvar principa i podrške međunarodnom pravu na koje se Srbija poziva u svojim spoljnopolitičkim aktima. Da je urađeno drugačije, to bi nanelo znatnu štetu njenim interesima, pogotovo u vezi s temeljnim argumentom da međunarodno pravo štiti njen suverenitet i teritorijalni integritet. Stoga je multilateralna arena za Srbiju mesto principijelne podrške međunarodnom pravu i karta koju uvek mora držati u ruci. Valja primetiti da se nedavno Srbija ipak pridružila sankcijama koje je EU 2014. uvela bivšem ukrajinskom predsedniku Janukoviču. Razloge tome valja tražiti u kombinaciji sve većih očekivanja od strane Brisela i vodećih evropskih država za jedinstveni politički pristup prema Kremlju, i nastojanja Beograda da pokaže određeno povinovanje u meri koja ipak ne donosi zaoštravanje odnosa sa Moskvom koje bi donelo podržavanje najnovijih i dosta oštrijih paketa EU sankcija.\nBOŠ: Evropska unija i šire evropski kontinent solidaran je u zajedničkom odgovoru na krizu. Evropska solidarnost podstakla je i integracijski proces i otvorila pitanje: da li je moć Unije transformativna ili u skladu s novim okolnostima − bezbednosna?\nMK: Evropska unija je dvadesetak godina uživala reputaciju normativne i transformativne sile, dok je posle 2008. godine kriza njenog unutrašnjeg sistema i politike proširenja iznela na svetlo dana skepsu u pogledu produbljivanja integracije. Međutim, u najnovije vreme EU pokazuje izvesnu dozu žilavosti, a iskazana solidarnost usled situacije u Ukrajini te eventualnog hvatanja u koštac s pandemijom Covid-19 i određena recesija populističkih narativa može biti razlog za umereni optimizam da je EU u stanju da se strateški preorijentiše u svetlu novih i kompleksnih globalnih izazova, rizika i pretnji. Čuli smo prethodnih nedelja izjave visokih evropskih zvaničnika da se sada u nekoliko dana odlučuje o onome za šta su nekada bile potrebne godine. Ostaje da se vidi da li je time otvoren i put prema EU kao geopolitičkom akteru koji će biti u stanju da uposli svoju transformativnu moć na Zapadnom Balkanu u pravcu njegove što hitnije integracije u punopravno članstvo. Možda je baš sada prilika za tako nešto, tj. da se impuls i značenje neke geopolitičke i transformativne EU kreiraju baš u našem regionu. Nadajmo se da će biti snage i volje sa svih strana da se takva prilika iskoristi u interesu zajedničke transformacije.\nIntervju je prvobitno objavljen u 82. broju biltena Progovori o pregovorima.\nAutori: Branislav Cvetković, Miljana Jovanović


Mektić pozvao na efikasniju policijsku saradnju protiv teškog kriminala - Klix.ba\n7.9.2017. u 21:01\nMinistri su na današnjem sastanku razgovarali o započetim aktivnostima na uvođenju automatske razmjene DNK, daktiloskopskih i podataka o registraciji vozila, u cilju još uspješnije operativne policijske saradnje u borbi protiv teškog i organizovanog kriminala, kao i terorizma.\nNa sutrašnjoj konferenciji planirano je da bude ozvaničen početak provođenja integriranog upravljanja unutrašnjom sigurnošću na zapadnom Balkanu, koji obuhvata tri oblasti: borbu protiv terorizma, teškog kriminala i jačanje granične sigurnosti.\nCilj je poboljšanje saradnje u oblasti sigurnosti u regionu, kroz sprečavanje dupliciranja postojećih mehanizama i inicijativa, te usklađivanje ciljeva svih zemlja prema zajednički utvrđenim prioritetima u ovoj oblasti, saopćeno je iz Ministarstva sigurnosti BiH.\nPlenković: Pozdrav "Za dom spremni" je neprihvatljiv jer je vezan za NDH i ustaški režim\n07.09.2017. u 21:13


Svet Autor:Branka Vujnović13. apr. 202119:49\nFoto:Tanjug/AP Photo/Chris O'Meara\nKompanija "Džonson i Džonson" saopštila je u utorak da odlaže isporuku svoje vakcine protiv koronavirusa u Evropu nakon što su američka Agencija za hranu i lekove (FDA) i Centar za kontrolu i prevenciju bolesti (CDC) ranije preporučili pauzu u njenoj primeni zato što je kod nekih vakcinisanih došlo do retkog poremećaja. Naime, kod šest žena, između 18 i 48 godina, dve nedelje nakon vakcinacije pojavio se krvni ugrušak. Jedna žena je, kako piše "Njujork tajms", umrla, a jedna je hospitalizovana u teškom stanju.\nKompanija Džonson i Džonson saopštila je u utorak da odgađa isporuku svoje vakcine protiv koronavirusa u Evropu nakon što su američka Agencija za hranu i lekove (FDA) i Centar za kontrolu i prevenciju bolesti (CDC) ranije preporučili pauzu u njenoj primeni.\nEMA ispituje da li vakcina Džonson i Džonson izaziva ugruške\nTom preporukom je predložena i privremena suspenzija vakcinacije u SAD-u, a sve kako bi se istražili izveštaji o potencijalno opasnim krvnim ugrušcima.\nU zajedničkoj izjavi, Centar za kontrolu i prevenciju bolesti i Uprava za hranu i lekove saopštili su da istražuju ugruške kod šest žena koji su se dogodili u danima nakon vakcinisanja.\nSve osobe s ugrušcima su žene između 18 i 48 godina. Ugrušci su im se pojavili dve nedelje nakon vakcinacije. Jedna žena je, kako piše Njujork Tajms, umrla a jedna je hospitalizirana u teškom stanju.\n„Razmatrali smo ove slučajeve s evropskim zdravstvenim vlastima i u SAD-u, a u a u međuvremenu ćemo odgoditi uvođenje svoje vakcine u Evropi. Bezbednost i dobrobit ljudi koji koriste naše proizvode naš su glavni prioritet“, naveli su iz kompanije.\nPodsetili su i to da je u SAD-u već primenjeno više od 6,8 miliona doza njihove vakcine protiv koronavirusa od kada je odobrena krajem februara.\nIsporuka vakcina obustavljena je dok se ne istraži redak poremećaj stvaranja krvnih ugrušaka u roku od dve sedmice nakon vakcinacije.\nI Evropska agencija za lekove (EMA) sa sedištem u Amsterdamu, izjavila je da će takođe istražiti navedene slučajeva krvnih ugrušaka i nakon toga odlučiti hoće li regulatorne mere biti potrebne.\nEvropska unija je naručila 200 miliona doza Džonson i Džonson jednokratne vakcine za isporuku ove godine.\nVelika Britanija je takođe naručila 30 miliona doza ove vakcine iako britanski regulatori još nisu odobrili njenu upotrebu u ovoj državi, piše ABC News.\nDžonson i DžonsonEvropaisporukaobustavavakcina


Danas obeležavanje Dana pobede nad fašizmom i Dana Evrope - SandzakHaber.Net , Sandžačke Internet Novine !\nNaslovna Vijesti Srbija Danas obeležavanje Dana pobede nad fašizmom i Dana Evrope\nDanas obeležavanje Dana pobede nad fašizmom i Dana Evrope\nOd HaberNews - 9. Maja 2014. 0 56 Podeli na Fejsbuku\ntweet U Srbiji i svetu danas će Dan pobede nad fašizmom i Dan Evrope biti obeleženi nizom manifestacija.\nPredsednik Srbije Tomislav Nikolić će, povodom Dana pobede, položiti venac na spomenik Neznanog junaka na Avali, najavila je preš služba predsednika Republike. Širom Srbiji, Dan pobede biće tradicionalno obeležen nizom manifestacija i odavanjem pošte žrtvama rata, a centralna državna ceremonija biće organizovana na Groblju oslobodilaca Beograda u Drugom svetskom ratu koju će predvoditi ministar za rad, zapošljavanje, boračka i socijalna pitanja Aleksandar Vulin. U ceremoniji će učestvovati predstavnici Ministarstva odbrane i Vojske Srbije, Republičkog odbora SUBNOR-a, Grada Beograda, kao i predstavnici ambasada Ruske Federacije, Ukrajine, Belorusije i Azerbejdžana. U ime Grada Beograda venac na Groblju oslobodilaca Beograda će položiti predsednik gradske skupštine Nikola Nikodijević. Najavljeno je i da će zamenik gradonačelnika Beograda Andreja Mladenović položiti venac na Spomenik sovjetskim veteranima na Avali. Na natpisu na spomen groblju stoji da su za oslobođenje Beograda dali svoje živote 2.944 borca Narodno-oslobodilačke vojske Jugoslavije i 961 borac Crvene armije, kao i da na tom groblju počiva 1.386 boraca NOVJ i 711 boraca Crvene armije. Sovjetski general Vladimir Ždanov i maršal Sergej Birjuzov, koji je rukovodio sovjetskim frontom u okviru čijih operacija je bila i Beogradska, poginuli su 19. oktobra 1964. kada je njihov avion udario u Avalu, a na mestu tragedije podignuto je spomen obeležje.\nDiplomatski predstavnici Republike Srbije položiće vence na srpske vojne memorijale i mesta stradanja iz perioda Drugog svetskog rata na tlu Albanije, Austrije, Bosne i Hercegovine, Velike Britanije, Grčke, Egipta, Izraela, Italije, Mađarske, Makedonije, Nemačke, Norveške, Poljske, Rumunije, Slovačke, Slovenije, Francuske, Hrvatske, Crne Gore, Češke, Španije i drugih država. Deveti maj se obeležava kao Dan pobede nad fašizmom i nacizmom u Drugom svetskom ratu, ali i kao Dan Evrope, jer je na taj dan 1950. godine tadašnji francuski ministar spoljnih poslova Rober Šuman postavio temelje za stvaranje ujedinjene Evrope. Pre 64 godine, neposredno posle Drugog svetskog rata, u vreme kada je još vladalo duboko nepoverenje između vekovnih neprijatelja Francuske i Nemačke, Šuman je objavio dokument koji će ostati zapamćen kao “Šumanova deklaracija”, u kojem je predložio formiranje neke vrste evropske federacije kao sredstva za očuvanje mira. Šumanov plan se danas smatra začetkom procesa evropskih integracija, a Šuman ocem današnje Evropske unije. Inicijativi za kreiranje Evropske zajednice za ugalj i čelik priključile su se, pored Francuske i Nemačke, i Italija, Belgija, Danska i Holandija. Godinu dana kasnije, 18. aprila 1951. godine, potpisan je Pariski ugovor, kojim je osnovana prva od tri evropske zajednice. Kasnije je, Rimskim ugovorom iz 1957. godine, osnovana Evropska ekonomska zajednica, a potpisivanjem Mastrihtskog ugovora 1992. godine nastala je Evropska unija.\nEvropski savet je 1985. godine odlučio da se dan objavljivanja deklaracije, 9. maj, obeležava kao Dan Evrope, ne samo u EU, već i širom sveta, navedeno je na vebsajtu Delegacije EU u Srbiji. Delegacija EU i EU info centar, zajedno s partnerima, pripremili su povodom 9. maja program “Evropa otvoreno”, koji će biti održan u Beogradu, Novom Sadu, Nišu, Subotici, Zrenjaninu i drugim gradovima Srbije. Pored izložbe karikatura i stripa “Mitovi i predrasude – kako mi vidimo Evropu, a kako Evropa vidi nas” i Evropskog filmskog festivala, biće održane tribine i debate o različitim aspektima procesa pristupanja Srbije EU, susreti najviših predstavnika Delegacije EU u Srbiji sa građanima, predstavnicima civilnog društva i mladima. Program je počeo u sredu, 7. maja, a trajaće i u junu pošto će tokom ta dva meseca biti održani dani Otvorenih vrata EU, kada ambasade država članica tradicionalno otvaraju vrata posetiocima. Deveti maj se širom sveta proslavlja i kao Dan pobede u Drugom svetskom ratu jer je tog dana 1945. godine potpisana bezuslovna kapitulacija nacističke Nemačke.\nU ime Nemačke, akt je potpisao feldmaršal Vilhelm Kajtel, u ime Sovjetskog Saveza maršal Georgij Žukov, a u ime zapadnih saveznika britanski vazduhoplovni general Artur Teder.\nU ratu koji je trajao nešto manje od šest godina, učestvovala je 61 država i oko 110 miliona vojnika, a poginulo je između 55 i 60 miliona ljudi. Prema podacima Državne komisije SFRJ, u Jugoslaviji je ubijeno više od 1.7 miliona ljudi, među kojima nešto više od 300.000 boraca. Na Crvenom trgu u Moskvi se, povodom Dana pobede, održava velika vojna parada, u kojoj učestvuje više rodova vojske, uključujući avijaciju. Na toj paradi se svaki put prikažu najnovija dostignuća ruske tehnologije, ali i oprema iz Drugog svetskog rata.\nSandžakhaber / Izvor: Tanjug\ntweet Prethodni tekstHasanović: Opozicija širi beznađe i nezadovoljstvo!Sledeći tekstBerluskoni počeo da služi kaznu društveno korisnog rada HaberNews\tPOVEZANE OBJAVEVIŠE OD AUTORA


Značajan proces evropske i evroatlantske integracije - CdM\nZnačajan proces evropske i evroatlantske integracije\nProces evropske i evroatlantske integracije za značajan za stabilnost regiona kao pretpostavke budućeg razvoja, rekao je crnogorski ministar vanjskih poslova Srđan Darmanović.\nDarmanović je učestvovao na panelu „Zapadni Balkan: Novo poprište hibridnog ratovanja“, koji je održan u okviru Foruma GLOBSEC, u Bratislavi.\nDarmanović je govorio o izazovima sa kojima se Crna Gora i Zapadni Balkan u posljednjem periodu u kontinuitetu i sa pojačanim intenzitetom suočavaju u okviru procesa evroatlantske i evropske integracije, u kontekstu hibridnog ratovanja.\n“Darmanović je posebno istakao značaj procesa evropske i evroatlantske integracije za stabilnost regiona kao pretpostavke budućeg razvoja i naglasio značaj njihovog daljeg dinamiziranja i intenziviranja, kao najboljeg pristupa u suzbijanju prostora pogodnog za primjenu sve prisutnijih metoda hibridnog ratovanja”, kaže se u saopštenju.\nNa panelu, koji je moderirao viši savjetnik u Njemačkom savjetu za spoljne poslove Milan Nič, učestvovali su zamjenik ministra vanjskih poslova Bosne i Hercegovine Josip Brkić, direktor projekta za Evropu i stalni saradnik Instituta humanističkih studija iz Beča Ivan Vejvoda i direktor politika u Centru za evropske studije Vilfred Martens Roland Frojdenštajn.\n“Učešće na Forumu predstavljalo je i dobru priliku za održavanje bilateralnih sastanaka sa potpredsjednikom slovačke Vlade Miroslavom Lajčakom, savjetnicom potpredsjednika SAD-a za nacionalnu bezbjednost Andreom Tompson, predsjedavajućim Komiteta za unutrašnju bezbjednost američkog Senata Ronom Džonsonom, zamjenikom ministra vanjskih poslova Bosne i Hercegovine Josipom Brkićem i drugim zvaničnicima”, kaže se u saopštenju.\nDarmanović se sastao i sa potpredsjednikom kompanije Majkrosoft za EU administraciju Džonom Frenkom, višim rukovodiocem za razvoj međunarodnog biznisa kompanije Lokid Martin, Jakobom Martinom, ministrom za vanjske odnose Regionalne Vlade Kurdistana u Iraku Falahom Bakirom. “Održani su i brojni kraći susreti sa istaknutim učesnicima iz Evrope i SAD-a”.\nDarmanović je tokom boravka na Forumu učestvovao i na Gala večeri tokom koje je upriličena dodjela tradicionalnih čeških i slovačkih transatlantskih nagrada.\nTagoviintegracije panel srđan darmanović


On je na Microsoftovom Danu inovacija juče u Beogradu kazao da je u prva četiri mjeseca ove godine zabilježen pad vrijednosti IT tržišta u Srbiji od oko 24 odsto, ali da se očekuje usporavanje pada, a zatim i rast u posljednjem tromjesečju ove godine.\nMatijević, koji je IT analitičar u kompaniji Mineco, kazao je da je u prošloj godini zabilježen rast srpskog IT tržzišta od 18,8 odsto, na 545 miliona evra.\nU 2008. godini, naglasio je on, u Srbiji je poslovalo 1.544 preduzeća koja se bave informacionim tehnologijama. Matijević je naveo i da su ta preduzeća zapošljavala oko 12.000 ljudi, ostvarila ukupan prihod od oko 1,1 milijardu evra i dobit od 80 miliona evra.\nGeneralni direktor Microsofta u Srbiji Vladan Živanović kazao je da ta kompanija u ovoj godini neće zabilježiti pad ukupnog obima prometa iako je sektor informacionih tehnologija pogođen krizom.\nPrema njegovim riječima, od osnivanja kancelarije Majkrosofta u Srbiji prosječan rast ukupnog prometa bio je oko 40 odsto godišnje.\nInformatičko tržište u Srbiji raste brže od ostalih grana privrede i to je dobar pokazatelj da je potrebno okrenuti se ulaganjima u IT sektor na kvalitetan način, ocijenio je Živanović.


Dim i smrad nad Beogradom, građani krive – požar u Vinči – Sandžačke Novine\nU subotu uveče na deponiji u Vinči izbio je veliki požar, koji je tokom noći i jutra, prema riječima zamjenika gradonačelnika Beograd Gorana Vesića i nadležnih u MUP Srbije, stavljen pod kontrolu. Međutim, tokom prijepodneva, nad Beogradom se nadvio gust dim, koji je, prema pretpostavkama, došao upravo sa deponije Vinča. Građani su javili da se osjećao neprijatan miris i objavljivali su fotografije na kojima se vidi Beograd u dimu.\nMnogi građani javili su se redakciji N1 u toku jutra sa informacijama da se u dijelovima grada osjeća i vidi dim, a slali su i fotografije na kojima se vidi grad u izmaglici.\nNa društvenim mrežama takođe objavljuju fotografije iz različitih dijelova grada.\nSajt Air visual pokazuje od jutros da je vazduh u Beogradu zagađen, a da je nivo PM 2.5 čestica u 13 sati bio četiri puta viši od dozvoljenog.\nPreporučuje se građanima da zatvore prozore i da ne izlaze iz svojih kuća.\nEkološki ustanak: Hitno objaviti uzrok incidenta i moguću opasnost\nEkološke organizacije okupljene oko Ekološkog ustanka zahtijevaju od nadležnih gradskih i republičkih institucija hitno reagovanje na veliki požar koji je zahvatio mješoviti otpad u deponiji Vinča, a koji se u subotu mogao vidjeti i osjetiti sa mnogih udaljenih krajeva Beograda. Redakciji N1 javili su se građani sa informacijama da se u mnogim dijelovima grada osjeća dim, a na društvenim mrežama objavljenje su i fotografije i video snimci dima.\n„Vaša dužnost je ne samo da upravljate otpadom i sprječavate ovakve incidente, već i da urgentno i tačno obavijestite javnost ukoliko do njih dođe. Očigledno je da je vatra zahvatila veliku površinu deponije, što za posljedicu ima direktno ispuštanje ogromnog broja kancerogenih i toksičnih materija u vazduh, koje sada u oblaku dima natkriljuju Beograd i šire područje i ulaze u sve domove“, navodi se u saopštenju Ekološkog ustanka.\nDodaju da ljudi u Srbiji „imaju neotuđivo pravo da znaju kakav vazduh udišu i kakve to posljedice ima po njihovo zdravlje“.\n„Zahtjevamo da momentalno saznamo uzrok ovog incidenta ali i moguću opasnost trovanja stanovništva ovim materijama. U toku je toksični incident koji ugrožava zdravlje i bezbjednost svih građana šireg područja Beograda i građani hitno moraju biti obavješteni o svim pitanjima vezanim za ovu opasnost“, kažu potpisnici saopštenja.\nI dodaju: „Ukoliko momentalno ne postupite u skladu sa vašim obavezama i preuzetim odgovornostima, podnijećemo krivične prijave za kršenje Zakona o zaštiti vazduha kojim je zabranjeno prekoračenje graničnih vrijednosti nivoa zagađujućih materija u vazduh, kao i Uredbe o uslovima za monitoring i zahtjevima kvaliteta vazduha, kojom je propisana dozvoljena granična vrijednost nivoa otrovnih materija u vazduhu došlo do izvršenja krivičnog djela zagađenje životne sredine, kao i nesprječavanje, nečinjenje i ugrožavanje javne bezbjednosti i zdravlja stanovništva, o čemu ćemo biti prinuđeni da podnesemo krivične prijave nadležnom tužilaštvu“.\nTakođe, zahtijevaju od gradskog zavoda za zaštitu zdravlja da se izjasni o potencijalnim opasnostima po zdravlje stanovnika Grada Beograda.\nKao potpisnici saopštenja navedeni su: Ekološki Ustanak, Odbranimo Reke Stare Planine, Srce Grada, Organizacija za očuvanje prirode i životinja – OSNA, Gradjanska Platforma, Inicijativa Odbranimo Teslu Pančevo, Centar za političke emancipacije, UG Bela Čaplja 1165, UG Komšija, UG Kotež, Udruženje Znanje, UG ZaNašKej,\nEkološko društvo Belorepan, Ne damo Dorćol, Skupština slobodne Srbije, Pokret Tvrdjava, Futoška Inicijativa, UG Topolska, Sačuvajmo Gardoš i Zemun, Zajednička akcija Blok 70/70a, Ekološko udruženje Avalon, Čuvari/ke vatre, UG Internet radnici Srbije, GAIA centar, UG Norma centar, UG Šljunkara.\n„Zahtjevam od gradonačelnika i zamjenika gradonačelnika da hitno proglase vanrednu situaciju u Beogradu, zbog velikog požara na gradskoj deponiji u Vinči“, izjavio je predsjednik Centra za lokalnu samoupravu Nikola Jovanović.\nKako je naveo, vanrednu situaciju treba proglasiti zbog hitnog sprovođenja mjera zaštite zdravlja stanovništva, uslijed povećanog nivoa partikularnih čestica i štetnih materija u vazduhu.\nGrad je dužan da preduzme dodatne mjere, kao i da redovno obavještava građane o kvalitetu vazduha i zdravstvenim hazardima, naglasio je Jovanović.\nNe davimo Beograd: Šta je uzrok požara?\nI pokret Ne davimo Beograd zahtjeva od nadležnih institucija da objasne šta je uzrok velikog požara na deponiji Vinča, kao i da odmah, bez odlaganja proglase vanrednu situaciju i objave uputstva za ponašanje građana u toku esktremno velikog zagađenja vazduha.\n„Po svemu sudeći ovakav požar neće biti moguće ugasiti danima, pa se očekuje kontinuirano izlaganje građana zagađenju. Sve mjerne stanice u Beogradu juče i danas pokazuju velike vrijednosti zagađenja praškastim materijama, PM česticama, ali najopsnije kancerogene materije, kao što su furani i dioksini, koji nastaju kao posljedica požara, u Srbiji se ni ne mjere. Zbog ovoga je jako važno da građani imaju jasne i pravovremene smernice kako da se ponašaju“, navode iz Ne davimo Beograd.\nPokret je „najoštrije osudio“ jutrošnje izjave Gorana Vesića.\n„Najoštrije osuđujemo izjave zamjenika gradonačelnika Gorana Vesića koji je pokušao da umanji ozbiljnost ovog incidenta. Umjesto da se obrati građanima sa jasnim razlozima kako je do požara došlo i uputstvima za smanjenje rizika po stanovništvo. Takođe, postavljamo pitanje da li je u periodu primopredaje deponije u Vinči stranom partneru koji na njoj treba da gradi spalionicu, došlo do nekontrolisanog spaljivanja opasnih materija“, upitali su.\nLukić: Javne službe ne obavještavaju na vrijeme\nĐorđe Lukić iz neformalne grupe Eko straža kaže za N1 da je „evidentno da je od ranog jutra vazduh pun štetnih čestica“.\n„To su organska jedinjenja za koje je dokazano da su i toksična i kancerogena“, rekao je.\nObjašnjava da je u Vinči došlo do nekontrolisanog gorenja komunalnog otpada.\n„Kada se to desi, dolazi do ispuštanja tih jedinjenja, pogotovo dioksida i furana. To su dokazane čestice koje menjaju naš genetski kod i onemogućavaju osnovne metaboličke procese u organizmu“, naveo je.\nNaglašava da je jako loše što javne službne ne obavještavaju građane u realnom vremenu.\n„Niti mediji, ili krenu posle 10 ili 12 sati od incidenta, što nije dobro. I sve ostaje na tome da se informišemo po društvenim mrežama“, zaključio je Lukić.\nZlato za novopazarsku atletičarku Mejru Mehmedović


Srbija prvak sveta u stonom tenisu za invalide – Sport\n19 маја, 2017 Redakcija\nSrbija prvak sveta – Ženska reprezentacija Srbije osvojila je zlatnu medalju na ekipnom Prvenstvu sveta u stonom tenisu za osobe sa invaliditetom.\n„Čestitam našim Borislavi, Nadi i Kristini, njihovom stručnom štabu i Paraolimpijskom komitetu Srbije osvajanje svetske zlatne medalje! Hvala vam šampionke što ste ovim sjajnim višegodišnjim nizom medalja još jednom dokazale da je Srbija zemlja najboljih svetskih paraolimijskih sportista!„, naveo je u čestitki ministar Udovičić.\n„Upućujem najiskrenije čestitke zlatnim stonoteniserkama Borislavi Perić-Ranković, Nadi Matić i Kristini Arančić na najsjajnijem odličju osvojenom u Bratislavi. Pokazale ste šta znači borbenost, istrajnost i ogromna želja za postizanjem najboljih rezultata„“, istakao je u čestitki premijer Aleksandar Vučić.\nStoni tenisprvak, srbija, stoni tenis, sveta\nMoskovski CSKA nije odbranio titulu šampiona Evrolige\n25 маја, 2017 Redakcija 0\n21 маја, 2017 Redakcija 0\n20 маја, 2017 Redakcija 0\nGranice ne postoje – Na putu ka devetoj tituli stonoteniseri...


U pripremi novi alati za borbu protiv epidemije koronavirusa – Portal RTPV\nNaslovna / Vijesti / Društvo / U pripremi novi alati za borbu protiv epidemije koronavirusa\nU pripremi novi alati za borbu protiv epidemije koronavirusa\nRTPV 3 sedmice prije\tDruštvo Ostavite komentar 201 pregledi\nNacionalno koordinaciono tijelo za borbu protiv zaraznih bolesti, Ministarstvo zdravlja, Institut za javno zdravlje i Uprava za inspekcijske poslove, u saradnji sa Ambasadom Sjedinjenih Američkih Država pripremaju nove digitalne alate kojima će pospješiti i ojačati borbu protiv epidemije korona virusa, saopšteno je iz Vlade.\n“Projekat „Montenegro COVID-19 Online Platform“ kao donatorski projekat finansira Ambasada Sjedinjenih Američkih Država u Podgorici, a implementira kompanija „Amplitudo“. Ambasada SAD ovim pruža dodatnu pomoć Vladi Crne Gore da se na najbolji način izbori sa izazovima koje epidemija donosi”, navodi se u saopštenju.\nKako su kazali, digitalna platforma eDonacije i aplikacija Qarta kreiraju se sa ciljem da se obezbijedi sistemsko praćenja i poboljšanje epidemiološkog stanja u Crnoj Gori, odnosno da:\n“Platforma za doniranje – eDonacije predstavljaće jedinstvenu digitalnu zajednicu donatora u Crnoj Gori. Povezaće institucije kojima je potrebna pomoć i organizacija koje imaju mogućnost i žele da izvrše donaciju potrebnih dobara ili novca. Na taj način, brzo i direktno će se raspoređivati potrebni resursi, a sredstva prikupljati u skladu sa realnim potrebama. Platforma će biti dostupna svim građanima, organizacijama i institucijama.\nQARTA (Quarantine Reporting Task Assistant) aplikacija služiće za efikasniju razmjenu podataka vezanih za obolijevanje od novog koronavirusa kao i praćenje poštovanja mjera karantina i samoizolacije. Zahvaljujući ovom alatu, nadležne institucije imaće učinkovitiju razmjenu podataka u realnom vremenu o licima u samoizolaciji koja su došla preko nekih od graničnih prelaza ili su izašla iz karantina; onima koji su smješteni u instutucionalnim karantima, licima pod zdravstvenim nadzorom i onima koji su ostvarili kontakt sa nekima od oboljelih”, navodi se saopštenju.\nOn je zahvalio Ambasadi Sjedinjenih Američkih Država na podršci koju pruža Vladi Crne Gore u odgovoru na epidemiju bolesti COVID 19.\nPredhodno Zbog prekršaja iz Zakona o bezbjednosti saobraćaja na putevima za 24h uhapšeno osam vozača\nSledeće 59 novooboljelih od koronavirusa u Crnoj Gori


Izvor: Danas, 06.12.2019.\nVesna Mališić, zamenica glavnog i odgovornog urednika NIN-a, ocenjuje za Danas da je povezivanje medija sa ubistvom Zorana Đinđića najstrašnija poruka u istoriji nasilja nad novinarstvom.\nPrema njenim rečima, poruka je najverovatnije upućena izdavaču NIN-a i predstavlja pritisak kako bi on smenio uredništvo ovog nedeljnika.\n– Ne znam ko stoji iza tih plakata, ali nije teško zaključiti ko bi to mogao biti. A to je vlast – kao organizator ili inspirator. Tome u prilog govore i protesti protiv naslovnih strana na jugu Srbije, a sve u nameri vlasti da aferu Krušik pokušaju da sklone iz javnog prostora – ističe Mališić. Ona kaže da je od početka sumnjala da je priča o Krušiku dublja od onoga što mi kao novinari možemo otkriti.\n– Vlast neće moći uobičajenim sredstvima da se odbrani i u te svrhe koristiće ekstremno nasilje. Brutalne laži kojima nas bombarduju, pretnje advokata medijima koji izveštavaju o aferi Krušik, borba protiv naslovnih strana i izmontirane naslovnice, samo su deo najstrašnijeg nasilja nad nezavisnim novinarstvom – ukazuje Mališić.\nOna podseća na vreme pred ubistvo pokojnog premijera Đinđića, i predistoriju aktuelne vlasti i njene uloge u kreiranju negativne atmosfere.\n– Žao mi je što pozadina ubistva Đinđića nikada nije otkrivena, jer danas ne bi bilo prostora za morbidne laži vlasti i onih koji je podržavaju. Tu su pre svega tabloidi, a jedan od njih priprema specijalno izdanje u kome će pokušati da diskredituje i uguši ono malo preostalih nezavisnih medija – ističe naša sagovornica. Prema njenim rečima, vlast i oni koji je podržavaju bi želeli da Danas, NIN, i drugi nezavisni i kritički mediji – nestanu, i pokušavaju da nađu načine kako da to ostvare.\n– Zgazili bi nas oni davno da im ne treba izgovor da u Srbiji postoji sloboda medija. Mi smo „živi“ jedino iz razloga da bi oni mogli da se pohvale pred Evropom. Paradoksalno je da je pravih medija jako malo, ali da nam je uticaj naglo porastao. Priča o Krušiku došla je do mnogih ljudi u Srbiji, pa i do samog Brisela – ukazuje naša sagovornica.\nBivši predsednik DS Bojan Pajtić kaže za Danas da naprednjaci, očito, misle da Srbija pati od amnezije.\n– Većina članova Zemunskog klana bili su partijski drugovi Aleksandra Vučića i Tome Nikolića. Vučić se, po sopstvenom priznanju, napio od sreće kada je ubijen Zoran Đinđić. Ne mogu da zamislim situaciju u kojoj Zvezdan Jovanović dobija NIN-ovu nagradu od Ćulibrka, ali mi je veoma lako da zamislim kako dobija pomilovanje od Vučića – navodi Pajtić.\n2019/12/6u poslednjih 15 danau poslednjih 30 danau poslednjih 6 meseciu poslednjih godinu danabilo kada 5 članaka10 članaka25 članaka50 članaka


Zvizdić sutra sa premijerima Višegradske grupe i Zapadnog Balkana - Bportal.ba - Najvažnije vijesti iz BiH\nZvizdić sutra sa premijerima Višegradske grupe i Zapadnog Balkana\nPosted on 11. Septembra 2019. Author Merila Cerkezovic\nPredsjedavajući Vijeća ministara BiH Denis Zvizdić sutra će prisustvovati sastanku premijera Višegradske grupe i zemalja zapadnog Balkana, koji će biti održan u Pragu.\nSkup je organizovan u okviru predsjedavanja Češke Republike Višegradskom grupom.\nPremijer Češke Andrej Babiš domaćin je sastanka koji počinje u 12.00 sati.\nInače, riječ je o prvom susretu predsjednika vlada zemalja Višegradske grupe – Češke, Poljske, Slovačke i Mađarske, sa premijerima Zapadnog Balkana.\nTema sastanka će biti jačanje sveukupne političke i ekonomske saradnje dva regiona.\nFokus će biti na pitanjima infrastrukture, ljudskih resursa, obrazovanja, finansijske stabilnosti i izazova klimatskih promjena.\nOznačeno: denis zvizdić\nKomšić odgovorio Dodiku: Predsjedništvo će raditi više\nČlan Predsjedništva BiH Željko Komšić poručio je predsjedavajućem Miloradu Dodiku kako će Predsjedništvo BiH, kada on preuzme ulogu predsjedavajućeg, raditi više. „Aktivnosti Predsjedništva BiH neće biti smanjene kao što poručuje gospodin Dodik. Kada preuzmem predsjedavanje, one će upravo biti povećane“, kazao je Komšić. Komšić je potsjetio kako je Predsjedništvo BiH u dosadašnjem periodu imalo samo […]\nPosted on 24. Juna 2019. Author Minea BB\nPredsjedništvo BiH danas o aktivnostima u procesu EU integracija\nIzvještaj Vijeća ministara Bosne i Hercegovine o aktivnostima u okviru procesa evropskih integracija BiH jedna je od tačaka predloženog dnevnog reda današnje redovne sjednice Predsjedništva BiH. Članovi Predsjedništva BiH razmatrat će također i Informaciju o stanju u području migracija u BiH u vezi povećanog priliva migranata u BiH. Predviđeno je i izjašnjavanje o Prijedlogu odluke […]\nMotociklista povrijeđen u Banjaluci podlegao povredama\nSlovenija bi do 2100. godine mogla izgubiti više od 280.000 stanovnika


Stefanović obilazio policiju i vojsku kod Preševa - JUGPRESS\nPostavio: Jugpress Juli 28, 2016\nMinistar unutrašnjih poslova Nebojša Stefanović rekao je sinoć, prilikom obilaska pripadnika policije i Vojske Srbije koji su angažovani na zaštiti državne granice prema Makedoniji, da se smanjuje broj migranata koji pokušavaju da ilegalno uđu u zemlju i dodao da Srbija pokazuje da može da se nosi sa migrantskom krizom.\nOn je rekao kako je želeo da se ” lično uveri” u kakvim uslovima žive i rade pripadnici policije i Vojske, koji sprečavaju ilegalni prelazak.\n“Očigledno je da su prvi rezultati dobri, naravno prerano je za neke dublje analize i ocene, ali se početni trend pokazao kao dobar. Angažovanje pripadnika policije i Vojske na zaštiti državne granice dalo je rezultate, jer opada broj ljudi koji pokušavaju da ilegalno pređu našu granicu. Kada uoče naše patrole mnogi odlučuju da se vrate nazad, tj. odustaju od ilegalnog prelaska državne granice”, rekao je Stefanović i dodao da je saradnja policije i Vojske odlična.\nOn je precizirao da je za pet dana na granicama sa Bugarskom i Makedonijom više od 1.000 ljudi sprečeno da ilegalno uđe u Srbiju.\n“U ovom graničnom pojasu, gde se sada nalazimo, pripadnici policije i Vojske Srbije tokom noći spreče od 50 do 70 ljudi koji žele da pređu granicu bez papira, a te akcije se najčešće dešavaju na teško pristupačnom terenu” objasnio je Stefanović.\nOn je rekao i da država Srbija postupa u skladu sa zakonom i svakom licu omogućava da ostvari pravo na azil ili ih smešta u prihvatilište, ali da neće dozvoliti ilegalan prelazak granice.\n“Pored snaga koje obezbeđuju granicu prema Makedoniji ili prema Bugarskoj, takođe nameravamo da ojačamo patrole vojske i policije na administrativnoj liniji sa Kosovom i Metohijom. Već smo dali instrukcije u cilju spečavanja ilegalnog prelaska zbog novih potencijalnih ruta, koje se mogu otvoriti i prema Crnoj Gori. Želimo da obeshrabrimo svakoga ko misli da će se zatvaranjem ovog dela granice otvoriti mogućnost u nekom drugom delu graničnog pojasa”, rekao je Stefanović.\non je još istakao da Srbija nastavlja da sarađuje ” sa svim našim komšijama i državama Evrope” na pronalasku rešenja koje će omogućiti pravednu proceduru i da se ljudima koja dolaze iz ratom zahvaćenih područja pruži šansa da obezbede bolji život za sebe i svoje porodice.\n“Srbija u tome ne može da bude sama niti Srbija može da dozvoli da naša zemlja bude teritorija na kojoj će se svi oni, koje niko ne želi u Evropi, da se stacioniraju”, ponovio je Stefanović.\nOdgovarajući na pitanje o povezanosti migrantske krize i potencijalnog terorizma, Stefanović je istakao da u ovom trenutku ne postoji direktna veza.\n“Ono što je dobro, sve naše bezbednosne strukture svakodnevno se sastaju i sagledavamo sve moguće pretnje terorizma“, naveo je Stefanović i naglasio da je Srbija još ranije preventivno delovala i preduzela sve mere zaštite.\nPomno pratimo svaku moguću radikalizaciju, svaki mogući ekstremni istup, dešavanja u Evropi“, istakao je Stefanović i dodao da Srbija ima razrađene planove reagovanja već dve godine unazad i procedure koje poštuju svi državni organi.


Sazvana vanredna sjednica Parlamenta FBiH o budžetu za 2018. i zakonu o PIO\nPredsjedavajući Edin Mušić sazvao je za četvrtak, 28. decembra vanrednu sjednicu Predstavničkog doma Parlamenta Federacije Bosne i Hercegovine čija je jedna od najavljenih tema budžet Federacije BiH za iduću godinu, te Prijedlog zakona o PIO.\nUkoliko i on bude odobren u oba doma prije Nove godine, Federacija će na vrijeme dobiti budžet za 2018.\nU proceduri je također prijedlog pratećeg akta, zakona o izvršavanju budžeta.\nU samom vrhu najavljenog dnevnog reda ove vanredne sjednice je Prijedlog zakona o penzijskom i invalidskom osiguranju. To je akt koji najavljuje novi bodovni sistem za obračun visine penzija u FBiH.\nResorni federalni ministar rada i socijalne politike Vesko Drljača više puta je izjavio da će to biti pravedniji način i da pripremljeni zakon uvodi više reda u oblast penzijsko-invalidskog osiguranja, što će, između ostalog, biti garancija za redovnu isplatu penzija. Zakon je pripreman dugo, s mnogo uložene energije i temeljto, u suradnji s udruženjem penzionera, navodio je također ministar obrazlažući u više navrata parlamentarcima taj akt.\nOsim budžeta i zakona o PIO, u najavi dnevnog reda Predstavničkog doma za četvrtak su odluke o davanju saglasnosti na finansijske planove federalnih zavoda za zapošljavanje i penzijsko-invalidskog osiguranja, kao i Zavoda zdravstvenog osiguranja i reosiguranja te Federalnog fonda solidarnosti.\nPredstavnički dom će također razmotriti finansijski plan Regulatorne komisije za energiju (FERK) za 2018. godinu.


RTV BIR - Memorijalni centar Srebrenica – Potočari: Veliki broj posjeta iz KS i TK, poziv i ostalima\nMemorijalni centar Srebrenica – Potočari: Veliki broj posjeta iz KS i TK, poziv i ostalima Istaknuto\nUpravni odbor Memorijalnog centra Srebrenica - Potočari izvršio je pregled posjeta ostvarenih u saradnji sa obrazovnim institucijama i ustanovama u Bosni i Hercegovini, sa zaključkom da je saradnja na dobrom nivou uz mogućnost daljeg širenja.\n“Posjete učenika osnovnih i srednjih škola Memorijalnom centru ima veliki značaj po pitanju edukacije o prošlosti i historijskim činjenicama u vezi sa genocidom u Srebrenici. Pitanje istine i empatije sa žrtvama jeste elementarno pitanje vrijednosti, kroz koje se temelji razlika između dobra i zla, te kao takvo predstavlja izuzetno važnu temu za odgojno-obrazovne institucije, koje kreiraju vrijednosne profile novih generacija”, kazao je Nisvet Mujanović, predsjednik UO Memorijalnog centra.\nMujanović je dodao da izvršeni pregled ukazuje da u svijesti o značaju učeničkih posjeta Memorijalnom centru prednjače obrazovni sektori Kantona Sarajevo i Tuzlanskog kantona.\n“Posebno je značajan angažman obrazovnog sektora Kantona Sarajevo, gdje je u periodu samo ovoga mjeseca zabilježena organizacija dolaska oko 4200 učenika i nastavnika u svrhu posjete Memorijalnom centru. Pored napora Ministarstva za obrazovanje, nauku i mlade, ističe se uloga i Općine Ilidža koja svake godine organizuje zajedničku posjeti učenika sedmih razreda osnovne škole”, kazao je Mujanović.\nNakon KS, po broju učeničkih posjeta prednjači Tuzlanski kanton sa oko 2600 učenika koliko ih je organizovano posjetilo Memorijalni centar sa područja ovoga kantona od početka ove kalendarske godine. Dalje slijede, Zeničko-dobojski kanton sa 1750, Unsko-sanski sa 610, Srednjobosanski sa 410, itd.\n“Organizovane đačke posjete Memorijalnom centru uključuju posjete memorijalnom kompleksu i mezarju u Potočarima, zatim održavanje historijskog časa o genocidu i agresiji; posjete Spomen-sobi, Multimedijalnoj sobi odnosno Dokumentacionom centru agencije Sense i novootvorenoj stalnoj postavci Srebrenički genocid - neuspjeh međunarodne zajednice, te gledanje polusatnog filma o Srebreničkom genocidu”, kazao je Mujanović.\nMujanović je kazao da u ime Upravnog odbora Memorijalnog centra ovom prilikom i institucijama, te ustanovama iz sektora obrazovanja, kao i općinskim upravama, da kreiraju programe posjeta učenika sa svojih područja i omoguće im priliku da posjete Potočare i steknu saznanja o Srebreničkom genocidu kako bi čuvali istinu i sjećanje na nedužne žrtve ovoga najvećeg zločina na evropskom tlu u historiji postojanja Ujedinjenih nacija.\nViše iz kategorije: « Ibrahim Ibrahimović povratnik u selo Pobuđe: “U mome srcu je zakovano: Ostat ću ovdje zbog šehida!” (AUDIO)\tČampara: Počinice brutalnog ubistva policajaca ćemo privesti pravdi i kazniti na najadekvatniji način (AUDIO) »


Obilježen Međunarodni dan djevojčica u ICT-ju | Analitika - Informativni Portal\nObilježen Međunarodni dan djevojčica u ICT-ju\nUčenice osmog i devetog razreda škole Štampar Makarije posjetile su Crnogorski Telekom i upoznale se sa mnoštvom mogućnosti koje nudi karijera u ICT industriji. Posjetu je organizovalo Udruženje profesora informatike i informacionih tehnologija u saradnji sa Ministarstvom prosvjete, povodom obilježavanja Međunarodnog dana djevojčica u ICT-ju.\nObjavljeno: 25. 04. 2019 - 13:58\nMeđunarodni dan djevojčica u ICT-u tradicionalno se obilježava posljednjeg četvrtka u aprilu, sa ciljem da se djevojke i mlade žene podstaknu i ohrabre na razmišljanje o svojoj karijeri u sektoru informacionih i komunikacionih tehnologija (ICT).\nUčenice su imale priliku da se upoznaju sa radom u kompaniji i da u direktnom kontaktu sa menadžerkama na rukovodećim pozicijama otkriju koje su prednosti izbora STEM fakulteta i karijere u ICT-ju.\nDirektorica Sektora tehnike Valentina Radulović govorila je o prednostima i izazovima sa kojim se suočavala u karijeri, i ohrabrila djecu da slijede svoja interesovanja i talente.\n„Posao IT experta je najtraženiji ne samo na našem već i na svjetskom tržištu. Zato je motivisanje nasih najmlađih za edukaciju u ovom smjeru strateški važno za cjelokupno društvo. Djevojčice posebno treba ohrabriti da je ovaj put iako vrlo zahtjevan, uz ljubav, rad i disciplinu ostvariv i vrlo poželjan.“ – poručila je Radulović.\nTijana Marković, rukovodilac IT odjeljenja poručila je da je programiranje jedna od najtraženijih profesija današnjice.\n„Sve aplikacije koje koristite danas na svojim pametnim telefonima, napravili su programeri. Programiranje vam daje slobodu da budete kreativni i inovativni, da rješavate probleme na novi način. Možete biti jednako uspješni programeri u Crnoj Gori, Njemačkoj ili Americi, zato što su jezici programera univerzalni.“\nNastavnica informatike u školi Štampar Makarije Biljana Popović zahvalila se predstavnicima Telekoma na gostoprimstvu i iskazala uvjerenje da će posjeta najvećoj telekomunikacionoj kompaniji u zemlji dodatno podstaći interesovanje za ICT oblast kod učenica.\n„Informaciono komunikacione tehnologije smatraju se prekretnicom za ulazak u savremeno društvo. Cilj nam je motivisanje devojčica prilikom odabira budućih profesija - da ne podliježu stereotipima, već da se rukovode ličnim interesovanjima i talentima. Oblast ICT podrazumijeva čitavu lepezu aktivnosti i profesija kroz koje se prožimaju elementi dizajna, umjetnosti, nauke, matematike kao i inženjeringa.“ – kazala je Popović.\nPredstavnici Telekoma izrazili su zadovoljstvo zbog interesovanja koje su učenice pokazale za ICT oblast i izrazili nadu da će informacije koje su dobile biti od pomoći u njihovom daljem obrazovanju i izboru buduće karijere.\n„Kao vodeća telekomunikaciona kompanija u zemlji, posebno smo posveceni razvoju STEM znanja i vještina kod mladih (nauka, tehnologija, indzenjerstvo I matematika). STEM predmeti su jako važni jer našu djecu uče kako da rjesavaju probleme, kako da budu kreativni i inovativni. Živimo u digitalnoj eri, i to će biti poslovi budućnosti“ – zaključio je direktor za ljudeske resurse Miroslav Janičić, ističući važnost zastupljenosti žena na rukovodećim mjestima za uspjeh kompanije i društva uopšte.


IZRAEL IZVEO VODENE TOPOVE NA ULICE: Verska grupa traži svoja prava, policija odgovorila silom (FOTO/VIDEO) | Najnovije vesti - Srbija danas\n24.01.2021. • 17:00 Srbija Danas/RT\nMELANIJA ĆE ZATRAŽITI RAZVOD? Isplivao "prljav veš" porodice Tramp, otkriveno šta planira bivša prva dama\nBorba protiv zagađenja vazduha: Studija pokazala da hiljade ljudi u Evropi prerano umire!\nU nedelju ujutru stotine pravoslavnih jevrejskih vernika - Haredi (verska grupa u okviru judaizma, koja se zalaže za striktno poštovanje verskih zakona) okupilo se da brani ješivu u jerusalimskom susedstvu Mea Šearim, uporište Haredija u gradu. Verske škole koje predaju svete tekstove Talmuda i Tore treba da se otvore za lične studije ove nedelje, što je u suprotnosti sa ograničenjima vlade premijera Benjamina Netanjahua.\nČim je policija stigla, demonstranti su počeli da ih gađaju tupim predmetima i viču uvredljive reči. Policiju su označili kao "naciste" i "kapose" - Jevreje koji su sarađivali sa Hitlerovim snagama tokom Drugog svetskog rata.\nכוחות המשטרה נסוגים. צילום: @iairLevy pic.twitter.com/fbQ19De2ZL\nDošlo je do sukoba, što je rezultiralo hapšenjima. Policija je na kraju rasporedila vodene topove da rastera gomilu.\nNapetosti su takođe bile visoke u mediteranskom gradu Ašdodu gde su desetine Haredija pokušale da provale u lokalnu versku školu.\nU prepirkama su četiri policajca povređena, a četiri demonstranta privedena, saopštila je policija. Demonstranti su takođe blokirali saobraćaj i oštetili ogradu oko ješive.\nŠokantni video sa lica mesta prikazuje policajca kako je zgrabio mladog školskog dečaka Haredija i bacio ga na pločnik pre nego što ga je ponovo podigao i bacio u gomilu.\nSukobi, u kojima je učestvovalo na desetine ljudi, takođe su prijavljeni u gradu Bnej Brak, koga nastanjuju pretežno Harediji.\nU subotu je lider lokalne verske grupe, rabin Isroel Hager, pozvao da se škole ponovo otvore, rekavši da je to "presudno" za njegovu zajednicu. Međutim, povukao je svoje reči nekoliko sati kasnije, umesto toga pozivajući svoje sledbenike da se pridržavaju zdravstvenih propisa i vakcinišu.\nNakon nemira u nedelju, policija je ponovila da će nastaviti da sprovodi mere protiv koronavirusa "u svim zajednicama" uprkos protestima. Blokada u Izraelu, koja između ostalog nalaže zatvaranje svih obrazovnih institucija, biće na snazi najmanje do 31. januara.\nHaredi Jevreji aktivno protestuju protiv ograničenja zbog kovida-19, koja ometaju njihovu versku praksu, od početka pandemije, redovno se dešavajući sukobi i hapšenja. Istovremeno, Haredi je postala jedna od grupa koje je virus najviše pogodio, a stručnjaci za takav scenario krive zanemarivanje zdravstvenih propisa i veliku brojnost njihovih porodica.\nIzrael Haredi Jevreji sukob policija demonstracije korona mere


Taèi: Vuèiæ agresivan, treba zameniti Rezoluciju 1244 - B92.net\nOn je istakao da je sastanak bio praæen "agresivnim ponašanjem srpske delegacije" i ocenio da se dijalog ne može voditi ultimatumima, niti agresivnim glasom.\nKako javljaju prištinski mediji, Taèi je rekao da je u interesu dve zemlje da se postigne mirovni sporazum i da se definitivno Kosovu i Srbiji stvori prostor za evropsku perspektivu.\n"Ostaje da se vidi u buduænosti kako æe se stvari kretati. To je ne tako lak izazov da se ovde suoèimo. U interesu je da cela politièka scena Kosova preduzme odgovornost za istorijski sporazum", kazao je Taèi.\nOcenio je da je "trenutak za novi zamah koji treba iskoristiti", istorijska moguænost da doðe do priznanja Kosova.\n"Imam svoje rezerve prema procesu, mala je moguænost da doðe do sporazuma, ali treba da nastavimo da radimo. Diskurs Vuèiæa je bio agresivan, dok smo mi imali pravièan i balansiran odnos za realnu moguænost zamene rezolucije (Saveta bezbednosti UN) 1244", kazao je Taèi.\nKosovski predsednik je rekao da je stav Kosova jasan, da nema alternative dijalogu. Ostale alternative su populistièki glasovi i incidenti.\n"Beograd nema potrebe da se boji dijaloga. Kosovo æe biti odgovorno i u dijalogu, ali i u svom delovanju. Opšta klima nije dobra, ali sam siguran da je dijalog proces za postizanje sporazuma za koji verujem da æe se postiæi", kazao je on.\n"Mi æemo biti odgovorni u postizanju naših stremljenja", kazao je kosovski predsednik i dodao da su to meðusobno priznanje i prijem Kosova u Ujedinjene nacije nakon postizanja sporazuma.


Bečejski mozaik 17 maj 2020\nPodaci su, čiji je izvor Institut za javno zdravlje Srbije „Milan Jovanović Batut“, ažurirarni 17. maja u 15 časova.\nPrva dva zaražena u Bečeju registrovana su 16. aprila kada je tu informaciju demantovala direktorka Doma zdravlja Bečej Kosana Nešić koja je saopštila da je u kontaktu sa IZJZ Vojvodine izvršena provera informacije i dobijen je odgovor da među stanovnicima Bečeja do 16. aprila nije registrovan nijedan slučaj oboljenja od Covid-19 i da je verovatno objašnjenje da je u pitanju administrativna greška.\nOd tada do danas nije moguće dobiti zvanične informacije iz Doma zdravlja Bečej, a predsednik Dragan Tošić je 15. maja, kada je u Bečeju bilo 7 registrovanih slučajeva, izjavio da u opštini nema obolelih od novog koronavirusa, rekavši da je u Domu zdravlja Bečej do tada testirano više od 100 građana Bečeja i svi su bili negativni na Covid-19.\nPoslednji put izmenjeno 17 maj 2020\nViše iz ove kategorije « Sednica Skupštine opštine Bečej: Usvojen rebalans budžeta\tKomunalno preduzeće „Potisje“: Nudi mogućnost reprograma duga »\nDva autobuska stajališta u ulici Danila Kiša postavljena su do kraja prošle godine, ali do danas su zaključana i putnici nisu u mogućnosti da koriste ...\nDečja nedelja traje od 5. do 11. oktobra, drugačija nego prethodnih godina zbog pandemije koronavirusa. Na teritoriji opštine Bečej zbog toga se ne or...


Predsednik Evropskog saveta Donald Tusk izjavio je da će sutra u Švedskoj imati sastanak s britanskom premijerkom Terezom Mej kojoj će preneti da "ima još dosta posla" pre pregovora o budućim odnosima Londona i Brisela posle istupanja Velike Britanije iz EU (Bregzit).\nTusk je rekao da će se sastati s britanskom premijerkom u Geteborgu u okviru sastanka zvaničnika EU o socijalnim pitanjima.\nIzvori bliski EU naveli su da je cilj sastanka da Tereza Mej bude upoznata o napretku rada evropske strane u pregovorima o Bregzitu.\nEU je posle poslednje runde pregovora pozvala Veliku Britaniju da potvrdi svoju posvećenost uslovima za izlazak iz članstva kako bi u decembru bili pokrenuti dalji pregovori o trgovinskim odnosima.\nIzvor na koga se poziva Rojters navodi da su zvaničnici EU započeli unutrašnje pripreme kako bi nakon samita polivinom decembra mogli da pokrenu pregovore o trgovini, ali da bi Tusk mogao da obavesti Mejovu da takav pozitivan scenario nije opcija i da je "potrebno više rada za malo vremena".\n"Tusk će pitati Mejovu kako Britanija planira da napreduje kada se radi o tri ključna pitanja u prvoj fazi pregovora", rekao je neimenovani izvor EU.


Stanivuković kandidat za gradonačelnika Banja Luke | Radio Mbosna.eu\nMostar više nije grad slučaj: Prve izjave Izetbegovića i Čovića nakon potpisa\nAnasayfa » VIJESTI » Politika » Stanivuković kandidat za gradonačelnika Banja Luke\nTvrdi da je PDP do te mjere “narastao u Banjoj Luci da je odlučeno da se urade dodatna razmatranja”.\n“Ono što je bitno jeste da sve radimo u kompaktnoj i otvorenoj atmosferi među svima nama, uključujući i rukovodstvo Gradskog odbora, kao i rukovodstvo partije”, kazao je Crnadak na konferenciji za novinare.\nDodao je da je stranka potpuno spremna za izbore, na koje će izaći u svim općinama RS i očekuju “veliki rezultat, značajan rast broja odbornika, ali i načelnika”, javlja “FENA”.\n“Očekujemo da se trend rasta PDP-a, koji je vidljiv svakome, bude nastavljen i ove jeseni. Kruna toga će biti pobjeda u Banjoj Luci za gradsku skupštinu, kao i da naš kandidat bude gradonačelnik najvećeg grada RS”, kazao je Crnadak.\nIstiče da CIK treba da dobije šansu da provede poštene izbore na kojima će građani moći da glasaju “bez ucjena, pritiska i svega čemu su bili izloženi u prethodnim kampanjama”.


e-Kultura – baza podataka kulture Srbije\ne-Kultura – baza podataka kulture Srbije – Personal magazin\nZavod za proučavanje kulturnog razvitka, kao referentna ustanova za istraživanja i dokumentaciju, ima tradiciju razvoja baza podataka u skladu sa raspoloživim tehnologijama. Pre više od 30 godina, u Zavodu je…\nZavod za proučavanje kulturnog razvitka, kao referentna ustanova za istraživanja i dokumentaciju, ima tradiciju razvoja baza podataka u skladu sa raspoloživim tehnologijama.\nPre više od 30 godina, u Zavodu je pokrenut projekat Atlas kulture Srbije, vizuelna enciklopedija kulture.\nPočetkom novog milenijuma, tehnologija otvara mogućnost novog pristupa starom problemu, te se uspostavlja projekat Geokulturna karta Srbije – elektronska baza podataka o institucijama kulture. Cilj projekta bio je snimanje stanja u institucijama kulture i identifikacija ključnih tačaka za uspostavljanje održivog sistema razmene informacija u kulturi.\nRazvoj sistema omogućen je finansijskom podrškom Ministarstva kulture Republike Srbije i dugoročnom saradnjom sa institucijama kulture. Narodna biblioteka Srbije i Narodni muzej u Beogradu ustupili su delove svojih baza podataka. Stručnu podršku takođe su pružili Arhiv Srbije, Republički zavod za zaštitu spomenika kulture, Savez amatera Srbije, Fond Centar za demokratiju i BEMUS.\nGeokulturna karta Srbije, kao pionirski projekat u kulturi Srbije, obezbedila je bogato iskustvo i potencijal za dalji razvoj sistema razmene informacija u skladu sa novim tehnologijama. Radni naziv novog sistema je e-Kultura.\nU ovom trenutku, on-line su dostupni samo osnovni podaci o institucijama kulture na teritoriji Republike Srbije. Ostali podaci (o programskim aktivnostima, materijalnim i ljudskim resursima) čuvaju se u internoj bazi Zavoda. Ukrštanjem kriterijuma za pretraživanje (geografske lokacije i delatnosti), može se izdvojiti grupa institucija, a zatim i izveštaji o strukturi zaposlenih, informatičkoj opremi, izvorima finansiranja, realizovanim programima, posetiocima/korisnicima (naručite podatke)\ne-Kultura – baza podataka kulture Srbije was last modified: August 31st, 2011 by Redakcija\nAtlas kulture Srbijebaza podatakae-KulturaGeokulturna karta Srbijekultura SrbijeZavod za proučavanje kulturnog razvitka\nVerat net poklanja hosting WiMAX korisnicima


ORGANIZACIJE CIVILNOG DRUŠTVA: Odložiti svako donošenje odluka za koje nije moguće osigurati transparentnost i učešće zainteresovane javnosti\nGrupa od devet organizacija civilnog društva uputila je predsedniku Srbije, premijerki i predsednici Narodne skupštine pismo u kome ih pozivaju da odlože svako donošenje odluka koje nije neposredno relevantno za zdravlje i sigurnost ljudi.\nTe organizacije u pismu ukazuju da je smislena, dosledna i stalna primena principa transparentnosti i dobrog upravljanja važna u ovim izazovnim vremenima kako se ne bi narušili temelji demokratskog društva - ljudska prava, vladavina prava i demokratsko odlučivanje.\nNevladine organizacije su poručile da razumeju da donosioci odluka rade u teškim uslovima koji su uzrokovani koronavirusom, ali ipak pozivaju vlast da odloži svako donošenje odluka za koje nije moguće osigurati transparentnost i učešće zainteresovane javnosti.\nPismo su uputile WWF, Beogradska otvorena škola, Alternativa za bezbedne hemikalije, Mreža za klimatske akcije, Centar za unapređenje životne sredine, Društvo za zaštitu i proučavanje ptica Srbije, Inženjeri zaštite životne sredine, Udruženje Jedan stepen Srbija i Mladi istraživači Srbije.\nOni predlažu nekoliko pristupa koji će pomoći Srbiji da ubrza proces prelaska na klimatski neutralnu privredu, koja štiti i obnavlja prirodni svet, čuva zdravlje i ne stvara otpad - na pravičan i pravedan način koji ne isključuje nijednog člana društva.\nIzvor: Vebsajt N1, 05.05.2020.


Vlast odbacuje kritike iz Evropskog parlamenta o izbornom procesu - European Western Balkans\nAutor EWB 23. 06. 2020.\nBEOGRAD – “Neću dozvoliti da se vređa srpska demokratija, štitiću je činjenicama i istinom”, poručio je predsednik Srbije Aleksandar Vučić nakon sastanka sa specijalnim predstavnikom EU za dijalog Beograda i Prištine Miroslavom Lajčakom.\nIako su tokokm jučerašnjeg dana kritike na račun izbora u Srbiji pristizale sa svih strana iz EU, predsednik Srbije odbacio je “optužbe” Tanje Fajon, da u Srbiji postoji manjak demokratije i da je najniža izlaznost od izbora 2000. godine.\n“Mene bi bilo sramota da iznosim takve neistine”, rekao je Vučić dodajući da ga je malo sramota za ljude iz EU koji se ne obaveštavaju iz relevantnih izvora, već putem tajkunskih medija.\nDruga najveća grupa u Evropskom parlamentu, Progresivni savez socijalista i demokrata (S&D), ocenila je juče u saopštenju da je novi saziv Narodne skupštine Srbije “ruganje demokratiji” i pozvala države članice EU da ne otvaraju nova poglavlja u pregovorima sa Srbijom dok se dovoljan nivo demokratije ne povrati u državi.\nNa kritične tonove iz EP juče je odgovorila i ministarka za evropske integracije Jadranka Joksimović. Ona je na svom Facebook profilu poručila da građani Srbije imaju pravo na svoj izbor.\n“Odavno je poznato da Grupa socijalista i demokrata u Evropskom parlamentu otvoreno, često i nekritički pristrasno posmatra i komentariše politički život i političke stranke u Srbiji, navijajući za partije koje smatra bliskim, a koje su u opozicijia i istovremeno neumereno kritikuju SNS, predsednika Vučića”, napisala je Joksimović.\nJoksimović je istakla da su se završili izbori koji su bili unapređeni sa objektivno boljim uslovima, a sve kao rezultat međustranačkog dijaloga o izbornim uslovima kojima je i Tanja Fajon posredovala.\nMinistarka je napisala da nema potrebe da bilo ko, pa ni evropski parlamentarci, opominju građane Srbije za koga treba, a za koga ne, da glasaju i u kolikoj meri.\n“To zaista nije u duhu evropske demokratije”, napisala je Joksimović.\nMinistar odbrane Aleksandar Vulin optužio je danas predsedavjuću delegacije Evropskog parlamenta za saradnju sa Srbijom Tanju Fajon da čini sve da bi „Srbima ogadila Evropsku uniju”.\n„Lično nisam pristalica EU tako da, što se mene tiče, Tanja Fajon radi u dobrom pravcu. Ona će ubediti na kraju Srbe da ne teba da budu u EU. Predsednik Vučić je čovek koji je za Evropsku uniju, koji drži Srbiju na evropskom putu“, rekao je Vulin za televiziju Pink.\nU saopštenju Vulinovog Pokreta socijalista se navodi da je ministar odbrane ocenio da je Vučić jedina brana između antievropskog razpoloženja koje stvara Tanja Fajon i konkretnih antievropskih rezultata u Srbiji.\n„Znam da je nekoliko puta bila kod predsednika Vučića i da nije davala takve ocene, da je tu bila daleko umerenija i prepoznavala mnogo više demokratije, da je tu videla mnogo više evropskog puta. Posle, nekako, kada ode pred kamere i kada se skloni od predsednika Vučića, onda postane mnogo hrabrija”, rekao je on.\nAleksandar VučićAleksandar VulinIzbori2020Jadranka JoksimovićTanja Fajon ž\nDanas 24. 04. 2020.\nDelegacija Evropskog parlamenta za Srbiju raspravljaće o budućnosti demokratije u Srbiji 4. novembra


PREDSTAVNICI UGS NEZAVISNOST SA MINISTROM PRIVREDE\nPredstavnici UGS I granskih sindikata NEZAVISNOST Iz realnog sektora održali su 3.juna jednočasovni sastanak sa Ministrom privrede Željkom Sertićem I njegovim saradnicima- državnim sekretarom Stevanovićem, pomoćnikom ministra Trivuncem I direktorom Agencije za privatizaciju Šubarom.\nU delegacijiUGS NEZAVISNOST su bili predsednik GS IER I potpredsednik UGS NEZAVISNOST Milorad Panović, sekretar I potpredsednici GS IER Dragan Vesić, Nenad Matić i Zoran Pantelić, predsednik GS PUT NEZAVISNOST Dejan Titović I stručni savetnik u UGS NEZAVISNOST, Zoran Ristić.\nTema razgovora su bila preduzeća u restrukturiranju, za početi process I planovi za naredne korake. Ministar se,napočetku razgovora osvrnuo na nezahvalnu ulogu Vlade kojoj je u nasleđe ostala obaveza da konačno nađe rešenja za nagomilane probleme u ovom delu privrede. Kao problem naveo je I činjenicu (citiramo) “…da je većina direktora I menadžmenta preduzeća u restrukturiranju, njih 95%, odgovorno za kašnjenje u rešavanju ovih problema, jer im odgovara da privatizacije ili ne bude ili da se što kasnije desi.’’‘’ Oni koji se tako budu I dalje ponašali biće smenjeni”, izjavio je minister Sertić.\nDijalog I komunikacija sa UGS I granskim sindikatima NEZAVISNOST iz realnog sektora,kao reprezentativnim sindikalnim organizacijama na nacionalnom nivou, prema obećanju ministra Sertića, u narednom će periodu biti daleko bolja. U skladu sa tim, Ministar je naložio svojim saradnicima da,ubuduće, brže I efikasnije odgovaraju na zahteve I pitanja našeg Sindikata, uz konstataciju da “samo zajedničkim radom I saradnjom možemo rešiti ove velike probleme u kojima se nalazi ovaj deo srpske privrede’’. Ministar je upozorio na činjenicu da se, I onako teška situacija, prikazuje još gore (citat) ‘’…veći broj medija iznosi neistine po ovom pitanju, što iz neukosti novinara, što Iz nekih ličnih interesa.”\nMinistar je predstavnike Sindikata NEZAVISNOST upoznao sa opredeljenjem Vlade da sačuva svako radon mesto koje je moguće sačuvati, ali je naglasio da postoji veliki pritisak MMF-a I Svetske banke da se ovaj process završi što je moguće ranije. Upozorio je I na njihov ‘’zahtev’’da se otpremnine zaposlenima za čijim radom je prestala potreba znatno umanje u odnosu na sadašnjih 200 eura po godini staža kod poslednjeg poslodavca. U tom kontekstu, Ministar je pozvao radnike kojima je ova jprogram ponuđen, a nemaju drugačije rešenje, da ga prihvate, jer će, prema svemu sudeći, od sledeće godine otpremnine biti znatno niže.\nNa insistiranje predstavnika UGS NEZAVISNOST, Ministar I njegovi saradnici su potvrdili da će SVI ZAPOSLENI u preduzećima koja se nalaze u postupku restrukturiranja, ili u stečajnom postupku, imati pravo na navedeni SOCIJALNI PROGRAM. Obzirom da se u javnosti pojavljuju kontradiktorne informacije o ovom pitanju (da li zaposleni u preduzećima u stečaju imaju to pravo), Ministar je potvrdio svoje navode I pozvao sve koji imaju problem da se jave direktno Ministarstvu privrede.\nPredstavnici UGS NEZAVISNOST su na ovom sastanku dobili još jednu veoma značajnu informaciju. Svim zaposlenima iz postupka restrukturiranja I oni koji su u predstečajnom ili stečajnom postupku, koji su ostvarili uslov za penziju, a do sada im nije povezan celokupan staž, zbog neplaćanja doprinosa, staž će biti povezan Uredbom Vlade Republike Srbije donetom na sednici Vlade, planiranoj za subotu, 6.06.2015.godine.\nOd ministra Sertića I njegovih saradnika UGS NEZAVISNOST su zatražili punu transparentnost u predstojećim aktivnostima, što podrazumeva da se ni za jedno preduzeće ne donosi odluka bez dogovora sa sindikatima i bez uvažavanja njihovih stavova, ka o reprezentativnih I relevantnih predstavnika zaposlenih.\nU drugom delu satanka se pričalo o započetim postupcima u konkretnim preduzećim a I planovima za naredne poteze. Malo je preduzeća u kojima je urađeno nešto suštinski, ili gde postoje jasne odluke o narednim potezima I vizije o budućnosti preduzeća. Za jedan broj preduzeća postoje kontradiktorne informacije koje, s jedne strane,plasiraju poslovodstva, sa druge Ministarstvo. Predstavnici UGS NEZAVISNOST su insistirali da se u takvim slučajevima okupe svi akteri: predstavnici Ministarstva, poslovodstva, sindikata I potencijalnih investitora, kako bi se otklonile sve nedoumice, jasno utvrdila realna pozicija I postigao dogovor o budućim namerama I adekvatnim aktivnostima u najboljem interesu svih zainteresovanih strana.\nRadi ostvarivanja stalne komunikacije, dogovoreno je održavanje sastanaka po grupama delatnosti, kao I za svako pojedinačno preduzeće, i to po dinamici kako koje preduzeće bude ulazilo u konkretnije postupke privatizacije ili rešavanja statusa.\nGranski sindikati NEZAVISNOST iz realnog sektora će o svim ovim aktivnostima detaljno informisati svoje članstvo I sve zaposlene.


Prema saopštenju Agencija za privredne registre (APR) od 1.4.2022. god., prijem redovnih godišnjih finansijskih izveštaja za 2021. godinu je uspešno završen u ponoć, 31. marta 2022. god. U zakonskom roku je elektronski dostavlјeno ukupno 272.703 izveštaja, od toga 243.022 redovna godišnja finansijska izveštaja i 29.681 izjava o neaktivnosti.\nAPR napominje da svi obveznici, koji nisu dostavili redovan godišnji finansijski izveštaj za 2021. godinu u propisanom roku, isti mogu da dostave u narednom periodu, uz plaćanje naknade za neblagovremeno dostavlјanje istih.\nAPR je takođe obavestila sve zainteresovane korisnike da je omogućila prijem konsolidovanih godišnjih finansijskih izveštaja za 2021. godinu, čiji je rok za dostavlјanje, izuzetno ove godine, 4. maj 2022. god.\nU predmetnom saopštenju se takođe navodi da je omogućen prijem Dokumentacije uz redovan godišnji finansijski izveštaj za obveznike revizije, koji istu nisu dostavili uz redovan godišnji finansijski izveštaj. Krajnji rok za njeno dostavlјanje je 30. jun 2022. god. Preduslov za dostavlјanje Dokumentacije uz redovan godišnji finansijski izveštaj putem sistema je da prethodno dostavlјeni izveštaj bude javno objavlјen kao potpun i računski tačan.\nInformacije o prijemu i obradi svih vrsta izveštaja za 2021. godinu, obveznici mogu pratiti na sajtu APR-a, stranici: Registri > Finansijski izveštaji > Javno objavlјeni finansijski izveštaji i ostale pretrage.


Zvezdi do petka treba milion i po evra da obezbedi licencu za Ligu šampiona\nFudbalski klub Crvena zvezda do petka treba da obezbedi milion i po evra da bi dobila licencu od FSS-a za takmičenje na međunarodnoj sceni, ali to samo po sebi neće biti i garant da će crveno-beli nastupiti u kvalifikacijama za Ligu šampiona zbog kazne UEFA koja se još čeka.\nPodsetimo, Fenerbahče je svojevremeno izbačen iz međunarodnih takmičenja usred trećeg kola kvalifikacija za Ligu šampiona, što može da se desi i crveno-belima.\nNa Marakani, međutim, očekuju da će do 10. juna dobiti odluku UEFA, jer imaju ima pavo na žalbu, pa se uzdaju u to da će evropska kuća fudbala ranije objaviti rešenje o ovom slučaju kako bi se, u slučaju pozitivnog ishoda žalbenog postupka, crveno-beli normalno uključili u kvalifikacije za Ligu šampiona.\nKada su najteže kazne u pitanju, postoje i drugi slučajevi, poput Malage, koja je uspela da uđe u Ligu šampiona pre objavljivanja kazne UEFA, pa je evropska kuća fudbala rešila da je kazni - za narednu sezonu.\nU svakom slučaju, kakva god da bude odluka UEFA, da bi Zvezda uopšte bila mogući učesnik evro-nadmetanja, do petka 30. maja mora da plati milion i po evra FSS-u. Ovaj datum je konačni jer svi nacionalni Savezi do poslednjeg radnog dana ovog meseca moraju da okončaju postupke licenciranja klubova za naredna izdanja međunarodnih takmičenja, Ligu šampiona i Ligu Evropa.\nGAJIĆ STIGAO NA MARAKANU "Ponosan sam što sam deo crveno-bele porodice, ciljevi u Zvezdi - trofeji i Liga šampiona!"\nCrveno-beli na emotivan način uputili poslednji pozdrav Marku Nikoliću\nVest o smrti Marka Nikolića rastužila je sve iskrene ljubitelje glume i umetnosti uopšte, a njegov odlazak učinio je armiju zvezdaša manjom za jednog iskrenog i vernog člana.\nNA CENI Miris Bundeslige: Boaći postaje “kolt”?\nRičmond Boaći je na ceni. Fudbaler Crvene zvezde nalazi se na meti nekoliko evropskih klubova, a italijanski “Kalčomerkato” tvrdi da napadača crveno-belih prate iz Borusije iz Menhengladbaha.\nDOGOVORENO Suma dolazi u Partizan /VIDEO/\nDugo željeno pojačanje stiže među crno-bele za milionski transfer: Sejdu Suma konačno će postati fudbaler Partizana.\n"Delije" obeležile dan, slika sa derbija obišla svet /FOTO/\nSlika severne tribine stadiona "Rajko Mitić" je obišla svet, pošto se koreografija Zvezdinih "Delija" pojavila u jednom od najvećih američkih listova "Star Tribjun".\nOGOLJENA "MARAKANA" Ovako sad izgleda Zvezdin teren /FOTO/\nPosle dva dana "mirovanja" tokom kojih su prosute hemikalije uništavale sve bakterije, na terenu stadiona "Rajko Mitić" ponovo je radno.


U Opštoj bolnici u Novom Pazaru od sutra zabranjene sve posjete!\nZbog respiratornih infekcija , gripa i morbila od sutra će biti zabranjene sve posete , na svim odeljenjima u Opštoj bolnici u Novom Pazaru!\nPo odluci Komisije za intrahospitalne infekcije i odobrenju direktora OB NP Dr Mirsada Đerleka, u cilju prevencije i kontrole širenja akutnih respiratornih infekcija i morbilla, od sutra, 11.01.2018. godine do daljeg, zabranjuju se posete hospitalizovanim bolesnicima na svim odeljenjima Opšte bolnice Novi Pazar.\nSprovođenje ove mere uslovljeno je pojavom morbila i sve većim brojem obolelih od akutnih oboljenja disajnih organa, čija laka prenosivost potencijalno može ozbiljno ugroziti zdravlje i otežati oporavak ležećih pacijenata.\nO prestanku važenja zabrane građani će biti blagovremeno obavešteni putem sredstava za javno informisanje.


POSLE tri godine otkako je na postavkama u Beogradu, Kragujevcu i Užicu, radove grupe "Fantastičnih 6" videlo više od 8.000 posetilaca, njihova dela ponovo će se naći zajedno, na izložbi koja će biti otvorena u Galeriji savremene umetnosti, Narodnog muzeja u Smederevskoj Palanci, u četvrtak, 30. oktobra, 19 časova.\nGalerija savremene umetnosti Narodnog muzeja u Smedervskoj Palanci\nGrupa je okupila autore kojima je bilo zajedničko izražavanje kroz figurativno slikarstvo, kao i sklonost ka magičnom realizmu, odnosno fantastici. Činili su je Milan Tucović, Željko Tonšić, Zoran Velimanović, Željko Đurović, Vladimir Dunjić i Sergej Aparin. Dvojica umetnika - Tucoić i Tonđić, su u međuvremenu, prevremeno napustili ovaj svet. NJihovi, kao i radovi ostale četvorice "fantastičnih" biće pred publikom do 26. septembra.\nIzložba galerija savremene umetnosti Fantastičnih 6 Narodni muzej u Smederevskoj palanci


Lotus Evija prvi put u akciji (VIDEO) - Automagazin\nPored testiranja na domaćoj stazi u Hethelu, model Evija se testira na više staza širom Evrope. Lotus Evija pokreću četiri elektromotora (na svakom točku po jedan), čija ukupna snaga bi trebala biti oko 1.471 kW (2000 KS!), što mu obezbeđuje ubrzanje do "stotke" za samo 3 sekunde, dok je maksimalna brzina ograničena na 320 km/h.\nOvo će biti prvi Lotus sa kompletno karbonskim monokokom, pri čemu je karoserija kompletno izrađena od karbona. Posebna pažnja posvećena je aerodinamici, o čemu svedoče i veliki tuneli u oblasti zadnjih branika. Masa automobila se kreće oko 1.680 kilograma, a baterije bi trebale obezbediti autonomiju od 400 km.\nLotus će proizvesti 130 primeraka ovog ekskluzivnog automobila, čija cena će biti oko 2 miliona evra.


Trgovinska delegacija u Istanbulu, Turska – FACTS\nTrgovinska delegacija u Istanbulu, Turska\nKlaster FACTS je posetio Istanbul u Turskoj od 5-8. Aprila 2011, da bi učestvovao na intenzivnoj i interaktivnoj B2B manifestaciji, koju je organizovala Agencija za strana ulaganja i promociju izvoza SIEPA kroz projekat Evropske mreže preduzetništva / EEN, sa svojim turskim partnerom agencijom IGEME Industrijskom komorom Istanbula, takođe članicom EEN mreže u Turskoj. U ovoj trgovinskoj delegaciji je učestvovalo šest članica klastera: Jasmil, Ivković, Tiffany Production, Leonardo, Luna i Garman.\nNamera ove posete i sastanaka koji su organizovani je bila da se podstakne i promoviše dijalog i komunikacija između srpskih i turskih kompanija iz tekstilnog sektora. SIEPA se složila da ovu inicijativu podrži finansijskim i logističkim resursima, uz uverenje da će iz ovog putovanja proizići sledeće koristi:\nOva poseta omogućuje merenje tržišnih i izvoznih mogućnosti za proizvode srpskog porekla na nova tržišta u Turskoj.\nOmogućuje učesnicima delegacije iz privatnog sektora da uspostave strateške veze sa turskim dobavljačima kvalitetnih sirovina, kao i da pregovaraju o povoljnijim uslovima uvoza za proizvođače iz Srbije.\nKonačno, ovo je prilika za formiranje jakih veza sa javnim i privatnim organizacijama, preduzećima i organima koji se bave industrijskim sektorom.\nKao što smo napomenuli, ovu posetu kao i sastanke u Turskoj su organizovale SIEPA / EEN i IGEME Istanbul Chamber of Industry / ISO. B2B sastanci su bili organizovani za šest srpskih preduzeća i oko 25 turskih dobavljača materijala i drugih sirovina za proizvodnju tekstila. Ukupno je održano 157 sastanaka između svih učesnika. Članovi klastera FACTS su takođe posetili dve fabrike koje bi mogle biti glavni dobavljači rajsferšlusa i dugmića. Na kraju, srpske kompanije su diskutovale o mogućnostima saradnje sa robnom kućom Boyner, koja bi eventualno prodavala proizvode iz Srbije.\nMarko Simović, direktor marketinga i prodaje srpske kompanije „Garman“ je rekao: „Poseta Istanbulu je našoj firmi omogućila da uspostavi nove kontakte za nabavku dugmića, rajsferšlusa i materijala koji su neophodni za naše poslovanje. Ne samo da je kvalitet materijala bolji, već je i ušteda preko 25% u poređenju sa sadašnjim dobavljačima.“ Garman je posle posete Istanbulu već naručio prve materijale od svog novog turskog partnera.\nIvković je rekao: „Ovo nije prvi B2B događaj na kojem je naša kompanija učestvovala, ali je svakako najuspešniji. Za vreme naše posete Istanbulu, potencijalni dobavljači su nam donosili uzorke i sa nama razgovarali o poslu od jutra do posle ponoći. Nema potrebe naglašavati da smo veoma zadovoljni kontaktima koje smo uspostavili i izgledima za saradnju u budućnosti. Događaji ovakvog tipa će otvarati nova tržišta i pomoći u stvaranju novih partnerstava sa klasterom FACTS. Veoma cenimo podršku SIEPA-e koja je omogućila da se ovaj događaj realizuje“.\nPrethodni članakPrethodno Učešće na dobrotvornom sajmu CHARITY BAZAR\nSledeći članakSledeće FACTS se pridružio zajednici WGSN


Tri banke koje posluju u Srbiji preuzimaju Alfa banku – Bankar.me\nDecember 25, 2016 BANKE, REGION, REGION, SVE VIJESTI Leave a comment\nPrema ovim navodima, dogovor je da Komercijalna banka preuzme korporativni dio poslovanja Alfe, to jest privredni sektor, da Sosijete ženeral uzme klijente iz segmenta stanovništva, dok će AIK banci prevashodno pripasti nekretnine Alfe, kojih ima oko 50 širom Srbije.\nPonuda Alfi je finalizovana, a prema planu, čitava transakcija trebalo bi da bude završena do februara naredne godine. Pre toga je potrebno da kupci dobiju odobrenja Narodne banke Srbije, kao i Komisije za zaštitu konkurencije, a kako saznaje Danas, u NBS do prije par dana nije stigao nikakav zvaničan zahtjev oko ovih transakcija.\nList Danas piše da je povlačenje Alfa banke iz Srbije nije iznenađujuće, budući da je banka prošle godine zabilježila minus od preko 1,1 milijardu dinara, a i izvještaji za prvih devet mjeseci ove godine takođe pokazuju gubitak. To je samo nastavak negativnog trenda iz prethodnih godina, što se vidi iz toga što je krajem 2013. akumulirani gubitak banke bio čak 13,5 milijardi dinara.\nPOJMOVIAIK banka alfa banka apha bank srbija Komercijalna Banka\nPrevious Montenegroberza: Promet 500 hiljada\nSljedeći 10 stvari koje bi trebalo da znate ako putujete u Dubai


Šta se desi kada se Laćarci udruže: "Bašta, mašta i još svašta" - Ozon Media\nŠta se desi kada se Laćarci udruže: „Bašta, mašta i još svašta“\nOd strane Ozon 18.04.2016.\nOd strane Ozon 18.04.2016. 0 komentar\nSremska Mitrovica –Proteklog vikenda u Laćarku udruženja “Dekalend”, “Parno Romoro” i “Aktiv žena” realizovala su manifestaciju pod nazivom “Bašta mašta i još svašta”.\nU okviru ove manifestacije formirane su ekološke bašte na tri lokacije od kojih su dve u centru sela, a jedna u romskom naselju “Klinjine rupe” u kojima su članovi udruženja, ali i svi drugi zainteresovani Laćarci zajedno posadili povrće.\nTakođe u okviru manifestacije realizovana je i aktivnost pod nazivom “Procvetali sokak” u okviru koje se radilo na samom ulepšavanju Romskog naselja, farbanju ograda, krečenju kuća, sadnji drveća i cveća.\nUz pomoć saveta Mesne zajednice Laćarak, koji je odlučio da uzme učešće u ovoj manifestaciji, u romskom naselju uređen i jedan fudbalski teren, postavljeni golovi, ali i mini igralište za decu sa kackalicama i ljuljaškama.\nŽFK „Sremice“: Tri kola, tri pobede\nMONSTRUOZNO: Nepoznata osoba odsekla mačku noge i rep (uznemiravajuća slika)


Razdvojiti beogradske projekte od ostatka Srbije - juGmedia\nDirektor Nišvila Ivan Blagojević iz Niša zatražio je danas od Ministartsva kulture da se odvoje budžeti namenjeni beogradskim projektima i projektima ostatka Srbije, reagujući na rezltate konkursa o projektnom finanasiranju kulturnih sadržaja u Srbiji.\nOn je, kako se navodi u saopštenju, ovaj predlog uputio “kako se iz godine u godinu ne bi ponavljale situacije da, recimo, svim projektima sa juga Srbije pripadne desetostruko manje sredstava nego Beogradu”.\nNišvil jazz festival se u tom saopštenju zahvaljuje Ministarstvu kulture i informisanja na ovogodišnjem uvećanju podrške festivalu na 2,4 miliona (u odnosu na prošlogodišnjih 1,25 miliona), iako je to značajno manje nego 2012. godine kada je Ministarstvo kulture pomoglo Nišvil iznosom od 4 miliona – “i svakako neadekvatno značaju Nišvila za kulturnu sliku Srbije”.\nBlagojević naglašava da Nišvil nema primedbi na rad komisije Ministarstva kulture, ali ima na nasleđeni model preraspodele finansijskih sredstava na štetu svih muzičkih festivala.\n„Najznačajniji pozorišni festival BITEF dobio je 14 miliona, najznačajniji filmski festival Kustendorf – 13 miliona, a najbolje rangirani muzički festival Mokranjčevi dani samo 2,5 miliona dinara, a činjenica je da muzički festivali imaju daleko veće rashode, kako tehničke (najam bina, razglasa, rasvete, video produkcije…) tako i kada je reč o honorarima, transportu i smeštaju domaćih i inostranih grupa i orkestara. S druge strane, činjenica je da muzički festivali generišu najviše sredstava za budžet Srbije”, ističe Blagojević.\nZa “nepravednu” raspodelu budžeta proziva prethodnog ministra Ivana Tasovca.\n“Došlo se do apsurda da 415 muzičkih projekata i festivala u Srbiji konkuriše za dvostruko manji iznos sredstava nego što je samo programski budžet Beogradske filharmonije. A upravo je Tasovac jasno pokazao kako je moguće menjati budžete svojih prethodnika, pa je svojoj matičnoj kući trostruko uvećao programski budžet (sa 30 miliona u 2014. godini na 90 miliona u 2015.) odnosno – 91 milion u 2016. za soliste i dirigente (a, troškovi plata poreza i doprinosa zapošljenih, kao i materijalnih troškova – dodatno su budžetirani ). Da ne treba “robovati” projekcijama prethodnika “uspešno je pokazao” poništivši i Nišvilu prethodno odobrena 3 miliona”, zakljčuje direktor popularnog muzičkog niškog festivala Nišvil.\nNakon majke, preminula i beba povređena u udesu kod Prokuplja\nNa Dečijoj internoj klinici u Nišu jutros u preminula je i beba čija je majka juče umrla zbog teških povreda zadobijenih u saobraćajnoj nesreći…


Mehanizacija podgoričke kompanije „Avio Petrol“ započela je radove na nivelisanju i prilagođavanju terena kako bi se omogućio nesmetan pristup parcelama Prijestonice Cetinje, koje se nalaze u zaleđu preduzeća „Sava trans“.\n“Riječ je o potezu preko kojeg bi trebalo da bude obezbijeđen pristup Biznis zoni „Zagrablje II“. Pristup se trasira u dužini od 150 metara i u širini od osam metara, kako bi se stvorili uslovi za saobraćanje automobila, kamiona i druge mehanizacija”, saopšteno je iz Prijestonice.\nPočetak radova obišao je gradonačelnik Aleksandar Kašćelan sa saradnicima.\nOn je rekao da je veoma zadovoljan što se ovim radovima omogućava gradskoj upravi da odgovori na zahtjeve privrednih subjekata i zainteresovanih investitora za otvaranje različitih proizvodnih pogona na Cetinju, a time i za nova zapošljavanja, što je jedan od zaključaka sa posljednje sjednice Senata Prijestonice Cetinje.\nLokalna uprava će, kako je kazao Kašćelan, kroz Zakon o Prijestonici komunalno opremiti prostor Biznis zone „Zagrablje II“ i omogućiti potencijalnim korisnicima pristup elektro i vodovodnoj mreži.\nKašćelan je obišao i radove na Puškinovoj ulici, gdje su u toku završni radovi prve i druge faze – postavljanje ivičnjaka, tamponiranje saobraćajnice i uređenje trećeg parkinga u naselju Gipos. Radovi će biti završeni, prema navodima izvođača, do sredine novembra 2020. godine.\nOdmah po njihovom okončanju, započeće treća faza, odnosno nastavak rekonstrukcije Puškinove ulice do Bulevara crnogorskih junaka.\n“Dobro napreduju radovi i na prvoj fazi saobraćajnice u Donjem polju, koja bi trebalo da spoji ovo gradsko naselje sa Belvederskom ulicom i dalje sa magistralnim putem Podgorica – Cetinje – Budva. Završetak radova na ovoj saobraćajnici očekuje se u novembru”, navode iz Prijestonice.


Za nove puteve u Kovinu 3,5 miliona evra - Gradjevinarstvo.rs\nZa nove puteve u Kovinu 3,5 miliona evra\n20.12.2013. | RTV\nPredsednica opštine Kovin, Gordana Zorić i direktorka kompanije Continental Wind Serbia (CWS), Ana Brnabić, potpisale su Sporazum o donaciji za rekonstrukciju preko 35 kilometara postojećih atarskih puteva uz koje će biti izgrađeno i 15 kilometara novih pristupnih saobraćajnica neophodnih za izgradnju vetroparka "Čibuk 1" – jedne od najvećih investicija u Srbiji čija se izgradnja očekuje već sledeće godine. Vrednost donacije procenjena je oko 3,5 miliona evra.\nOvim sporazumom, koji su prethodno usvojili odbornici Skupštine opštine, dogovoreno je da će kompanija CWS urediti mrežu atarskih puteva čijom će rekonstrukcijom meštanima nekoliko sela biti olakšan prolaz poljoprivrednom mehanizacijom kako bi efikasnije iskoristili okolno poljoprivredno zemljište. Sve radove na pripremi projektne dokumentacije, pribavljanju dozvola i rekonstrukciji u potpunosti finansira CWS.\n- Partnerstvom sa kompanijom CWS naša opština šalje poruku da je odlično područje za investicije i da je opština spremna i otvorena za saradnju i nova ulaganja jer je ekonomska dobrobit svakako jedan od prioriteta. Na taj način, trudimo se da sprečimo odliv mladih iz Kovina i povećamo zaposlenost jer će na izgradnji vetroparka Čibuk prednost imati ljudi iz naše opštine – izjavila je Zorićeva.\nOvo je novo poglavlje u izuzetnoj saradnji koju CWS ima sa opštinom Kovin još od 2008. godine i potpisanog Ugovora o saradnji prema kome se ta kompanija obavezala da dva procenta od neto profita godišnje uplaćuje direktno na račun lokalne samouprave..\n- CWS i opština Kovin imaju odličnu saradnju još od 2008. godine, a ovo je novo poglavlje u toj saradnji. Uređenje mreže atarskih puteva potrebno nam je za nesmetan transport turbina i prateće opreme i istovremeno će olakšati meštanima nekoliko sela prolaz poljoprivrednom mehanizacijom kako bi efikasnije iskoristili okolno poljoprivredno zemljište. Takođe, svim građanima Kovina i Dolova znatno će biti olakšano i skraćeno putovanje do Vladimirovca i okolnih mesta. U Srbiju želimo da investiramo u izgradnju vetroparkova od kojih je prva faza kapaciteta 145MW i vrednosti 300 miliona evra – izjavila je Brnabićeva.\nIzgradnja železničkih pruga, puteva, ulica i drugih saobraćajnica Sanacija i rekonstrukcija Investicije


Šef Opela: Sudbinu SUS motora odlučiće potrošači - Auto Republika\nMihael Lošeler, prvi čovek nemačke marke, uverava javnost da će Opel nastaviti da proizvodi motore sa unutrašnjim sagorevanjem sve dok bude bilo potražnje za njima.\nSličnu najavu čuli smo nedavno i od šefa Škode, što znači da velikoserijske marke ipak zadržavaju jedan obazriviji pristup elektrifikaciji koja donosi i značajno skuplje automobile naspram tradicionalnih vozila.\nLošeler ističe da se Opel rešio za drugačiji pristup prodaji. Oni su usvojili multienergy princip, kako ga u Riselshajmu nazivaju. U prevodu, nastaviće da nude elektrifikovane odnosno električne modele, ali ne odustaju od SUS pogonskih jedinica, niti od dizelaša, a pogotovo ne od benzinaca.\nOpel namerava da modifikuje proizvodne linije tako da budu sposobne da se u vrlo kratkom roku prebace sa proizvodnje jednog tipa agregata na drugi, sve u zavisnosti od potražnje na tržištu. Na taj način veruju da će biti u stanju da lako i brzo odgovore na zahteve tržišta.\n„Elektrifikacija je pravi put na dugoročnom planu. Ali, kada će tehnologija dostići taj nivo da ponudi veliku autonomiju, jeftinije baterije i brže punjenje? To nam niko ne može reći“, navodi Lošeler.\nOn je dodao da stoga Opel nema nameru da odustane od termičkih motora. „Njihovu sudbinu na kraju će rešiti potrošači, ukoliko bude bilo potražnje mi ćemo nastaviti da ih nudimo“, istakao je Mihael Lošeler. Prvi čovek Opela dodao je da su otvoreni i za pristup sintetičkim gorivima koja bi mogla da budu spas za SUS agregate, ali i vodoniku.\nKako kaže šef nemačke marke, najveći problem za EV modele u ovom trenutku je nedostatak adekvatne infrastrukture i sporo punjenje na brzim punjačima. „Većina ljudi ne želi da čeka 30 minuta da bi se dopunilo 80% kapaciteta baterije“, zaključio je Lošeler.\ntags: Mihael Lošeler opel Stellantis SUS motori\nprevious Nissan prodaje udeo u Daimleru\nnext Mercedes EQA dobio nove varijante